Filem-Filem Menarik Mengenai Pandemik Penyakit & Dimana Anda Boleh Menontonnya

Wabak coronavirus kini sudah menjejaskan banyak negara di seluruh dunia sehinggakan WHO mengisytiharkan Pandemik. Justeru itu, orang ramai diminta mengambil langkah berjaga-jaga seperti tidak menganjurkan perhimpunan, elakkan dari pergi ke tempat yang sesak dengan orang ramai, menjaga kesihatan diri, mematuhi arahan pihak berkuasa, tangguh lawatan ke luar negara dan mendapat rawatan segera sekiranya mengalami gejala penyakit.

Atas dasar prihatin dan ingin memberi sedikit gambaran mengenai bahaya pandemik penyakit melalui medium hiburan, kami di Kakimuvee ingin kongsikan beberapa filem mengenai pandemik penyakit yang anda boleh mengambil iktibar. Kami turut kongsikan platform streaming dimana ada boleh menonton filem-filem yang tersenarai. Platform yang kami kongsikan memerlukan langganan sebelum anda dapat menontonnya.

* Filem yang tersenarai tidak melibatkan filem-filem bertemakan zombi

Contagion adalah filem thriller perubatan yang diarahkan oleh Steven Soderbergh. Filem ini dibarisi pelakon-pelakon hebat Marion Cotillard, Bryan Cranston, Matt Damon, Laurence Fishburne, Jude Law, Gwyneth Paltrow, Kate Winslet, dan Jennifer Ehle.

Plot filem berkisarkan tentang penularan virus yang disebarkan oleh fomit, usaha penyelidik perubatan dan pegawai kesihatan awam untuk mengenal pasti punca dan membendung penyebaran penyakit, kacau bilau sosial ketika pandemik, dan akhirnya pengenalan vaksin untuk menghentikan penyebarannya. Untuk mengikuti beberapa garisan plot yang berinteraksi, filem menggunakan gaya “hiperpautan pawagam” berbilang naratif, yang sering dipopularkan dalam beberapa filem arahan Soderbergh.

Platform Streaming: Netflix (memerlukan penggunaan VPN)

Filem bencana perubatan arahan Wolfgan Petersen yang diterbitkan pada tahun 1995 dan berdasarkan novel non-fiksyen The Hot Zone tulisan Richard Preston. Menampilkan barisan pelakon seperti Dustin Hoffman, Rene Russo, and Morgan Freeman and co-stars Cuba Gooding Jr., Kevin Spacey, Donald Sutherland, dan Patrick Dempsey.

Filem ini memberi tumpuan kepada penyebaran wabak virus fiksyen yang merupai Ebola yang digelar Motaba, di Zaire dan kemudian di sebuah pekan kecil di Amerika Syarikat. Ditetapkan Institut Penyelidikan Perubatan Perubatan Tentera Amerika Syarikat dan Pusat Kawalan dan Pencegahan Penyakit dan bandar fiksyen Cedar Creek, California. Plot Outbreak memaparkan sejauh mana kerjasama pihak tentera dan agensi awam dalam membendung penyebaran penyakit merbahaya itu.

Platform Streaming: iTunes, Prime, Netflix (memerlukan VPN)

Filem bencana dari Korea Selatan yang ditulis dan diarahkan oleh Kim Sung-su. Mengisahkan tentang wabak virus merbahaya H5N1 yang membunuh mangsa dalam tempoh 36 jam dan menyebabkan daerah Bundang yang terletak di Seongnam (populasi hampir setengah juta orang) menjadi huru hara. Dibintangi Jang Hyuk dan Soo Ae.

Platform streaming: Tubi, YouTube, Google Play

Filem klasik bencana arahan George Pan Cosmatos dan dibintangi pelakon seperti Sophia Loren, Richard Harris, Ava Gardner, Martin Sheen, Burt Lancaster, Lee Strasberg dan O. J. Simpson. Mengisahkan tentang pengganas Sweden yang sengaja menyebarkan penyakit merbahaya kepada penumpang keretapi, dan mereka semua tidak dibenarkan untuk keluar dari keretapi tersebut.

Filem thriller perubatan Tamil arahan Aashiq Abu yang berdasarkan dari kejadian penyebaran wabak virus Nipah yang pernah berlaku di Kerala sekitar tahun 2018. Plot filem memaparkan usaha para petugas perubatan dan agensi kerajaan dalam membendung penyebaran virus Nipah dikalangan komuniti.

Platform Streaming: iTunes, Youtube, Netflix (memerlukan VPN)

Filem thrillerperubatan pertama Korea Selatan lakonan Kim Myung-min, Kim Dong-wan, Moon Jung-hee dan Lee Ha-nui. Parasit yang menjangkiti mengsa telah mendorong mereka yang dijangkiti melemaskan diri sendiri. Apabila keluarga seorang lelaki telah dijangkiti parasit membahaya ini, dia harus melakukan apa yang termampu untuk mencuba dan mencari penawar dikala keadaan semakin merebak di seluruh negara.

Filem dari Sepanyol ini berkisarkan tentang wabak misteri yang telah merebak di seluruh dunia, menyebabkan umat manusia mengalami ketakutan yang tidak rasional terhadap ruang terbuka sehingga menyebabkan kematian dalam tempoh beberapa saat. Tidak lama kemudian, seluruh penduduk global terperangkap di dalam bangunan. Ketika Barcelona turut menjadi huru-hara, Marc melancarkan usaha untuk mencari Julia, teman wanita yang hilang – tanpa perlu menjelajah di luar bangunan.

Filem lakonan Julianne Moore, Mark Ruffalo, dan Gael García Bernal ini mengisahkan tentang seorang isteri kepada pakar mata yang menjadi satu-satunya orang yang mampu melihat, selepas semua orang disebuah bandar diserang dengan penyakit misteri yang menyebabkan kebutaan. Dia berpura-pura sakit demi menjaga suaminya ketika komuniti di sekelilingnya menjadi huru-hara dan kekacauan.

The Happening merupakan filem seram yang ditulis, diarah, dan diterbit bersama oleh M. Night Shyamalan. Dibintangi Mark Wahlberg, Zooey Deschanel, John Leguizamo, dan Betty Buckley. Mengisahkan tentang sebuah keluarga yang perlu menyelamatkan diri selepas satu serangan misteri yang mendorong manusia untuk membunuh diri.

Filem neo-noir sains fiksyen lakonan Bruce Willis, Madeleine Stowe, dan Brad Pitt. Di dunia masa depan yang musnah akibat penyakit, seorang banduan dihantar kembali ke masa lampau untuk mengumpulkan maklumat mengenai virus buatan manusia yang telah menghapuskan sebahagian besar populasi manusia di planet Bumi.


Penerangan Babak ‘Mid’ & ‘Post Credit’ Spider-Man: Far From Home

Seperti biasa, Spider-Man: Far From Home memiliki babak ‘mid’ dan ‘post credit’ sepertimana yang ditunjukkan dalam filem-filem Marvel Cinematic Universe (MCU) sebelumnya.

Cuma babak kali ini boleh dikatakan memberi kejutan besar kepada penonton dan mempengaruhi perjalanan fasa 4 MCU terutamanya penceritaan filem Spider-Man seterusnya.

Bagi yang belum menyaksikan filem Spider-Man: Far From Home anda dinasihatkan untuk tidak membaca perenggan seterusnya kerana ia akan memberi ‘spoiler’ besar kepada anda. Bagi yang sudah menonton, artikel kali ini akan memberi penerangan babak ‘mid’ dan ‘post credit’ filem Spider-Man: Far From Home.

Babak ini bersambung terus dari penghujung cerita filem Spider-Man: Far From Home dimana Spider-Man (Tom Holland) membawa kekasihnya, MJ (Zendaya) berhayun dari bangunan ke bangunan lain. Keseronokan Peter Parker ber’dating’ dengan MJ telah diganggu dengan berita tergempar yang dipaparkan pada skrin besar.

Berita yang disampaikan J. Jonah Jameson pada mulanya dianggap sebagai penampilan istimewa J.K. Simmons yang sinonim dengan watak Jameson dari trilogi Spider-Man arahan Sam Raimi.

Bagaimanapun, kandungan berita tersebut mula menampakan kejutan yang bakal berlaku apabila ia memaparkan berita Mysterio (Jake Gyllenhaal) dibunuh oleh Spider-Man. Tidak terhenti disitu, video palsu yang diberikan kepada Daily Bugle itu mengandungi pengakuan Mysterio yang mengenali individu disebalik topeng Spider-Man, dan menyebut nama Peter Parker berserta gambarnya.

Pendedahan tersebut bukan sahaja mengejutkan Spider-Man yang sedang menyaksikan berita tersebut ditengah-tengah orang ramai, malah turut mengejutkan penonton!

Babak ini akan mempengaruhi filem Spider-Man akan datang dimana identiti adiwira tersebut telah terbongkar. Peter tidak seperti Tony Stark yang terang-terang mendedahkan dirinya adalah Iron Man, tetapi pendedahan Tony itu memberi kesan kepada orang disekelilingnya apabila musuhnya mula mencarinya dan teman wanita, Pepper Potts turut menjadi buruan penjahat.

Jadi tidak mustahil, Peter dan orang terdekatnya seperti MJ dan Aunt May (Marisa Tomei) akan menjadi buruan musuh-musuh Spider-Man dalam filem akan datang. Dalam versi komik, identiti Peter Parker telah terbongkar beberapa kali, yang paling popular menerusi komik ‘crossover’ Civil War dimana Peter Parker secara suka rela mendedahkan identitinya bagi menyokong Superhero Registration Act (Spider-Man pada masa ini bersekutu dengan Tony Stark).

Kesan perbuatannya itu menyebabkan Aunt May berada di hospital akibat ditembak. Peter Parker yang menyesal dengan pembongkaran identitinya itu telah meminta bantuan syaitan Mephisto dalam komik Spider-Man: One More Day (bersambung dari komik Civil War) untuk memadam memori penduduk dunia (termasuklah Mary Jane) mengenai individu disebalik nama Spider-Man.

Berkemungkinan besar, Spider-Man 3 akan menyaksikan Peter mengalami kesukaran untuk menjalani kehidupan normal sebagai seorang remaja disebabkan identitinya telah terbongkar. Malah, berita yang didedahkan oleh Daily Bugle telah mencalar reputasi Spider-Man kerana dia telah membunuh Mysterio yang dianggap sebagai hero kerana beberapa kali menewaskan Elementals. Bayangkan Peter Parker diburu media dan dipandang serong oleh masyarakat kerana membunuh.

Seperti dalam komik, pendedahan identiti Spider-Man akan memudahkan musuh untuk memburu Spider-Man. Musuh-musuh Spider-Man seperti Norman Osborn, Otto Octavius, Kraven, Dmitri Anatoly dan Sergei Kravinoff, aka Kraven dan Chameleon antara villain-villain yang boleh dimasukkan dalam filem seterusnya kerana mereka sering mengancam orang disekeliling Peter, lebih-lebih lagi apabila mereka mengentahui identiti sebenar Spider-Man.

Tidak keterlaluan juga untuk mengatakan Sinister Six juga boleh dijadikan villain utama dalam Spider-Man 3 kerana MCU telahpun mendedahkan beberapa villain yang merupakan ahli Sinister Six seperti Vulture, Shocker, Scorpion dan Mysterio. Tidak mustahil, beberapa ahli Sinister Six ini akan membalas dendam terhadap Spider-Man. Dalam hal Mysterio, kematiannya mungkin boleh diragui memandangkan dia pakar dalam melakukan muslihat.

Dengan hanya tinggal 1 baki kontrak diantara Marvel Studios dan Sony, ‘mid credit’ Far From Home meninggalkan banyak persoalan tentang masa depan Spider-Man dalam MCU. Marvel Studio seperti sengaja menghasilkan babak tersebut sebagai persediaan sekiranya kerjasama diantara kedua-dua studio tidak bersambung selepas kontrak berakhir.

Sony yang telah mewujudkan dunia Marvel mereka sendiri pasti mahukan kembali karakter Spider-Man mereka, dan Marvel Studios yang sekadar meminjam perlu membuat perancangan jangka masa panjang untuk menamatkan karakter Peter Parker dalam dunia MCU. Spider-Man 3 mungkin akan menjadi konklusi buat Peter Parker, atau mungkin filem ketiga adiwira itu akan mengubah perwatakan Peter Parker dalam MCU sekirannya Sony dan Marvel Studios meneruskan kerjasama mereka.

Babak ini juga memberi kejutan besar kepada penonton apabila identiti Nick Fury (Samuel L. Jackson) dan Maria Hill (Cobie Smulders) sepanjang filem Spider-Man: Far From Home sebenarnya adalah Skrull Talos (Ben Mendolsohn) dan Soren. Tidak dapat dipastikan berapa lama Talos dan Soren menyamar menjadi Nick Fury dan Maria Hill, sama ada sejak dari mula MCU ataupun selepas ‘event’ Avengers: Endgame.

Nick Fury sebenar dalam filem ini sedang berehat-rehat dalam kapal angkasa Skrull, mungkin dia sedang menuju ke tempat tinggal Skrull untuk menemui rakan lamanya, Captain Marvel.

Bagaimanapun babak ini mungkin akan merencana filem Captain Marvel 2 dimana perang antara bangsa Kree dan Skrull masih belum berakhir. Dalam babak post credit ini, Talos ada menyebut sesuatu mengenai Kree namun tidak diambil peduli oleh Nick Fury. Jadi konfrontasi dia antara Kree dan Skrull mungkin akan berlaku lagi dalam sekuel Captain Marvel.

Setakat ini, untuk mengaitkan ‘post credit’ dengan ‘event’ Secret War mungkin agak sukar kerana MCU masih belum mendedahkan niat sebenar bangsa Skrull. Malah menerusi filem Captain Marvel, ia sekadar menunjukkan Skrull sebagai bangsa yang ditindas Kree.

Apapun, babak ‘mid’ dan ‘post credit’ Spider-Man: Far From Home memberikan sesuatu yang menarik untuk dibincangkan dikalangan peminat-peminat filem Marvel terutamanya bagi mengentahui apa yang direncanakan oleh Marvel Studios terhadap karakter Spider-Man dan Captain Marvel dalam fasa 4 akan datang. Jadi kepada peminat-peminat MCU, anda ada teori yang dikemukakan? cuba kongsi teori anda diruangan komen.


Lebih 6 Juta Tonton Filem “The Roundup: No Way Out” Dalam Tempoh 7 Hari

Filem terbaru Ma Dong-seok The Roundup: No Way Out terus menguasai box office Korea Selatan.

Selepas seminggu ditayangkan, filem sekuel popular itu telah mencapai jumlah penonton yang luar biasa iaitu 6,053,224, menurut Majlis Filem Korea.

Sejak ditayangkan pada 31 Mei, filem itu telah menikmati tujuh hari berturut-turut tanpa gangguan di No. 1 di box office Korea.

The Roundup: No Way Out bukan sahaja berjaya melepasi angka 6 juta penonton wayang hanya dalam masa satu minggu—lima hari lebih pantas daripada filem-filem dalam francais The Outlaw sebelumnya — tetapi ia turut menyamai rekod box office filem ternama Korea The Admiral: Roaring Currents dan Train to Busan.

Kedua-dua filem telah melepasi angka 11.5 juta penonton wayang di Korea, dengan The Admiral: Roaring Currents kini memegang rekod untuk filem paling banyak ditonton dalam sejarah box office Korea.


MEET THE CAST OF VINCENZO + WHERE YOU’VE SEEN THEM BEFORE

The much anticipated series Vincenzo has finally premiered! The unique story of a Korean-Italian mafia lawyer giving a conglomerate a taste of its own medicine is sure to become a favourite.

With that said, it’s high time to get acquainted with the talented cast! From the “good” guys to the bad guys, many of the actors might be familiar given their talent and breadth of experience. Find out more about the skilled actors and their characters here.

As an extremely popular Hallyu star, you might have seen a few of Song Joong-ki’s dramas and movies. One of his most famous and swoon-worthy roles is Captain Yoo Si-jin from Descendants of the Sun. In Vincenzo, Song Joong-ki’s character is decidedly different and closer to an anti-hero. As a consigliere to an Italian mafia, Vincenzo Cassano has questionable ethics and no qualms about using evil tactics to punish evil people. You’ll be able to enjoy a different shade of sexy from Song Joong-ki in Vincenzo.

Vincenzo is Jeon Yeo-been’s third drama, but she’s actually been in over 15 films. She rose in acclaim following her award-winning turn in the movie After My Death. Also, she acted with Ok Taec-yeon before through Save Me. However, drama fans might recognise her from rom-com Be Melodramatic. Her nuanced portrayal of a woman who has post-traumatic stress disorder following her boyfriend’s passing proved she can be an absolute gem in a drama too. In Vincenzo, Jeon Yeo-been plays lawyer Hong Cha-young who prides herself in her ability to win cases. She’s a very strong and confident character, and her quirks will win us over.

Ok Taec-yeon is more known for his masculine and caring characters who often fight against malicious characters or even ghosts like in Bring It On, Ghost. The boy band member turned actor will be able to showcase a cuter side of himself through his character Jang Joon-woo in Vincenzo. Jang Joon-woo is an intern lawyer who works with Hong Cha-young and has a huge crush on her. He’s a bit clumsy and ditzy, so there should be some funny and adorable moments to enjoy. It’ll be interesting to see if a love triangle will ensue!

There are plenty of formidable opponents facing Vincenzo and Hong Cha-young. Among them is prosecutor turned lawyer Choi Myung-hee, who is portrayed by Kim Yeo-jin. Choi Myung-hee ends up becoming a senior partner at the law firm Hong Cha-young works at. She’s not above breaking the law if it means she can achieve her goals. While she will be an aggravating foe in this drama, Kim Yeo-jin has acted as plenty of warm-hearted characters, like the thoughtful police officer Lee Hae-gyeong in Extracurricular.

Having debuted as a teenager, Kwak Dong-yeon usually portrays kind characters like friendly and compassionate teaching assistant Yeon U-yeong in My ID Is Gangnam Beauty. He also recently showed a comical and touching cameo in It’s Okay to Not Be Okay. We’ll see a 180-degree turn with his character Jang Han-seo who is Babel Group’s CEO. The head of the conglomerate is infamous for being a bit crazy and obsessed with winning. He’ll do anything to get revenge and what he wants, even at the cost of someone’s life.

It’s Okay to Not Be Okay

Rounding out the group of evil opponents is Han Seung-hyuk who is the head of the law firm Hong Cha-young works at. Having strong ties with the prosecution and the media, Han Seung-hyuk is accustomed to winning cases for his wealthy clients. He utilises underhanded methods to turn people who oppose him into dust.

While his character might not be your favourite lawyer in Vincenzo, actor Cho Han-cheul has played a wide spectrum of roles and you might recognise his sympathetic poetry-loving character from Romance Is a Bonus Book.

Now that you’re familiar with all the main players, you’re definitely ready to enjoy Vincenzo! Don’t miss out on the epic story when Vincenzo premieres on 20 February at 10PM MYT with new episodes every Saturday and Sunday available two hours after the Korean broadcast, only on Netflix.


Bintang Aquaman Bawakan Watak Utama Dalam Filem Matrix 4

Pelakon filem Aquaman, Yahya Abdul-Mateen II dilaporkan menyertai Keanu Reeves dan Carrie-Anne Moss dalam filem keempat Matrix arahan Lana Wachowski. Watak Mateen II buat masa ini masih belum didedahkan, namun dilaporkan akan membawa watak utama dalam filem terbaru itu nanti.

Produksi filem dijangkan bermula seawal tahun hadapan, Wachowski akan turut bertindak selaku penulis bersama-sama dua lagi penulis iaitu Aleksander Hemon dan David Mitchell. Setakat ini plot filem masih belum diketahui, dan dipercayai akan bersambung dari filem The Matrix Revolutions yang ditayangkan pada 2003.

Trilogi Matrix yang terdiri daripada The Matrix, The Matrix Reloaded dan The Matrix Revolutions telah berjaya meraih $1.6 billion dolar seluruh dunia. Ketiga-tiga filem tersebut ditulis dan diarahkan oleh Lana dan adiknya, Lilly Wachowski dan dibintangi Reeves dan Moss.

Warner Bros. Pictures dan Village Roadshow Pictures akan menerbitkan dan mengedarkan filem ini seluruh dunia. Buat masa ini tarikh tayangan The Matrix 4 masih belum didedahkan pihak studio


Kostum-Kostum Yang Digunakan Dalam Filem Power Rangers

Filem Power Rangers yang akan muncul pada awal tahun hadapan dijangka akan memberi kelainan kepada peminat siri televisyen tersebut. Dengan membariskan pelakon-pelakon baru yang akan membawa karakter asal seperti Zack, Kimberly, Billy, Trini dan Jason, pengarah Dean Israelite menjanjikan filem ini akan kelihatan lebih menarik dan dewasa apa mereka menontontnya.

Banyak perbezaan apabila dibandingkan dengan siri asal dan filem akan datang ini. Dari segi karakter, storyline dan kejutan yang bakal berlaku dalam filem ini. Tapi yang paling ketara ialah kostum yang bakal dipakai oleh setiap watak dalam filem aksi ini.

Sebagai filem reboot dari franchise popular ini, ramai peminat menjangkakan penampilan hero mungkin akan sedikit berubah, tetapi tidak menjangkan bahawa pihak produksi mengubah penampilan hero secara total dan kelihatan sangat berbeza.

Jika kita lihat, kostum atau suit yang digunakan dalam filem ini kelihatan seperti robot dan alien bukannya seperti kostum-kostum dalam siri asal yang nampak seperti kostum buatan manusia.

Menurut Production Designer, Adrew Menzies, kostum Power Rangers sengaja dibuat supaya ianya kelihatan seperti buatan makhluk asing, bukannya manusia. Malah dia juga memberitahu, kostum yang dipakai oleh setiap hero dalam Power Rangers akan mengambil semangat dan tenaga mereka yang memakainya. Bukan sekadar karakter memakai kostum semata-mata.

Walaupun sebelum ini, Poster promosi Power Rangers telah mendedahkan suit yang dipakai oleh Power Rangers, tetapi ianya sekadar dilihat secara jauh dan tidak details. Bagaimanapun, gambar dan video dibawah menunjukkan gambar suit Power Rangers yang cukup awesome di samping kostum yang dipakai oleh watak Rita Repulsa.

Gambar dan video diatas menunjukkan secara detail suit yang dipakai oleh Power Rangers dalam filem. Sangat berbeza jika dibandingkan dengan suit asal yang dipakai dalam siri original.

Apa yang menariknya dalam gambar diatas ialah kostum yang dipakai Rita Repulsa, ianya kelihatan lebih kurang seperti suit Power Rangers yang lain. Ini menguatkan lagi teori peminat yang mengatakan Rita Repulsa adalah bekas Green Rangers sebelum berubah menjadi jahat.

Nampaknya sedikit demi sedikit pengarah filem Dean Israelite mendedahkan details mengenai filem kepada peminat. Ini membuatkan ramai yang tidak sabar untuk menonton tahun hadapan.


Bintang Supergirl Melissa Benoist Kongsikan Pandangan Pertama Sut Terbaru Supergirl

Bintang siri televisyen Supergirl, Melissa Benoist telah berkongsi pandangan pertama sut terbaru Supergirl dalam musim akan datang. Menerusi gambar yang dikongsikan dilaman Instagram miliknya, sut terbaru itu berbeza dari yang sebelumnya dimana Supergirl tidak lagi mengenakan skirt, sebaliknya sut penuh seperti yang digunakan Superman lakonan Henry Cavill.

Menurut Benoist, sut terbaru Girl of Steel itu akan memperlihatkan kematangan serta perubahan karakter Kara Danvers a.k.a Kara Zor-El kearah lebih wanita dan dewasa.

“I just think it’s more adult. Part of my goal in this whole series for whenever the show ends, I just want there to be a very clear arc for this character that she evolved as a woman and found her femininity and her adulthood, just a self-discovery.”

Selain itu juga, Benoist turut akan mengarah beberapa episod Supergirl musim kelima dan episod arahanya itu dijangka akan keudara pada tahun hadapan.

Siri televisyen Supergirl musim kelima kini sedang menjalani penggambaran di Vancouver dan dijangka akan berterusan sehingga 14 April 2020. Episod pertama musim terbaru Supergirl akan mula bersiaran pada 6 Oktober ini.


Universal Pictures Lancarkan Trailer Terbaru THE INVISIBLE MAN

Universal Pictures dan Blumhouse Production telah melancarkan trailer terbaru The Invisible Man yang memberikan beberapa rakaman terbaru kepada penonton. Anda boleh saksikan trailer tersebut dipemain video dibawah.

The Invisible Man mengisahkan tentang Cecilia (Elisabeth Moss), yang menerima berita kematian teman lelakinya yang kasar akibat membunuh diri. Dia kemudiannya membina kehidupan baru yang lebih baik. Namun, dia dapat merasakan sesuatu yang aneh berlaku disekeliling, dan mula mensyaki bahawa bekas teman lelakinya itu sebenarnya masih belum mati.

Turut membintangi filem ini adalah Storm Reid, Harriet Dyer, Aldis Hodge dan Oliver Jackson-Cohen yang memainkan peranan sebagai Invisible Man.

Pada awalnya, The Invisible Man menjadi sebahagian daripada “Dark Universe” yang dibangunkan Universal Studios, namun ianya diubah menjadi sebuah filem ‘standalone’ dengan mengambil pencipta francais Upgrade dan Insidious, Leigh Whannell sebagai penulis dan pengarah projek ini.

The Invisible Man akan menemui penonton pada 28 Februari 2020.


Disney Tunda Tarikh Tayangan “Thor: Love and Thunder” Di Malaysia

Satu pekara yang sangat jarang berlaku.

Kebiasaannya, peminat di Malaysia berpeluang untuk menonton filem-filem Marvel Cinematic Universe lebih awal dari AS, namun tidak bagi Thor: Love and Thunder yang telah ditunda dari tarikh tayangan 7 Julai ke tarikh baru, iaitu pada 21 Julai 2022.

Berita penundaan itu dibuat GSC sebentar tadi, yang memaklumkan kepada pembeli tiket awal bahawa filem tersebut telah ditunda ke tarikh baru oleh Disney.

Punca penundaan tidak didedahkan, tetapi terdapat kemungkinan bagi mengelakkan persaingan dengan filem tempatan Mat Kilau yang kini sedang menguasai pasaran tempatan ataupun menghadapi masalah di peringkat tapisan filem.

Kepada pelanggan yang telah membeli tiket awal di kaunter atau e-kiosk GSC, anda boleh menuntut balik bayaran dalam tempoh 14 hari.

Thor: Love and Thunder menyaksikan Thor (Chris Hemsworth) dalam perjalanan tidak seperti apa yang pernah dia hadapi – pencarian untuk kedamaian yang dalaman. Tetapi persaraannya diganggu oleh pembunuh galaksi yang dikenali sebagai Gorr the God Butcher (Christian Bale), yang mencari kepupusan dewa.

Untuk memerangi ancaman itu, Thor meminta bantuan Raja Valkyrie (Tessa Thompson), Korg (Taika Waititi) dan bekas teman wanitanya, Jane Foster (Natalie Portman), yang –  mengejutkan Thor – secara tidak jelas menggunakan tukul ajaibnya, Mjolnir, untuk menjadi Thor yang perkasa.

Bersama-sama, mereka memulakan pengembaraan kosmik yang mengerikan untuk mengungkap misteri dendam ‘God Butcher’ dan menghentikannya sebelum terlambat.

Diarahkan oleh Taika Waititi, entri terbaru Thor dibintangi Chris Hemsworth, Natalie Portman, Christian Bale, Tessa Thompson, Russell Crowe, Jaimie Alexander, Chris Pratt, Karen Gillan, Sean Gunn dan ramai lagi.


10 Filem Korea Bertemakan Misteri/Thriller Yang Menarik Untuk Ditonton

Filem-filem bertemakan misteri / thriller seringkali menjadi filem yang gemar ditonton kaki-kaki wayang terutamanya yang mementingkan jalan cerita yang bermisteri, mendebarkan dan juga mempunyai ‘plot twist’

Selain Hollywood, Korea Selatan juga turut memiliki filem-filem yang bertemakan misteri/thriller dan adakalahnya kualitinya jauh lebih baik dari yang di hasilkan Hollywood. Jadi kami di Kakimuvee ingin kongsikan kepada anda 10 buah filem Korea bertemakan misteri thriller yang mampu membuatkan anda tercengang. terkejut dan bermurung.

Sekumpulan anak muda menyiasat kematian seorang gadis yang mati selepas menjadi sasaran kerana melontarkan kata-kata yang tidak sepatutnya di laman media sosial, dalam usaha untuk menentukan sama ada kematiannya adalah bunuh diri atau pembunuhan.

seorang ahli kumpulan penyiasatan itu pada mulanya menjadi suspek tetapi kemudian kematian gadis itu terbukti sebagai bunuh diri. Filem ini meneroka ketagihan internet, buli siber, fobia sosial dan kekurangan semangat, nilai harga diri di kalangan anak muda.

2. Forgotten (2017)
Rating IMDB : 7.1/10

Filem Korea yang mempunyai atmosfera gabungan misteri, thriller dan seram ini mengisahkan tentang dua orang adik-beradik bernama Jin-seok (Kang Ha-neul) dan Yoo-seok (Kim Mu-yeol) yang baru saja berpindah ke rumah baru mereka bersama ibu-bapa mereka. Jin-seok, sangat mengagumi abangnya yang kelihatan sangat sempurna pada pandangan matanya.

Jin-seok menganggap abangnya itu sebagai contoh terbaik dalam hidupnya. Pada malam hari pertama perpindahan mereka, Yoo-seok diculik di hadapan mata Jin-seok. Sepanjang abangnya hilang, Jin-seok juga mengalami halusinasi pelik berterusan menghantui dirinya.

Setelah 19 hari berlalu semenjak Yoo-seok diculik, dia kembali semula ke rumah. Namun, dia kelihatan berbeza di mata Jin-seok, seperti orang asing. Yoo-seok berkelakuan seperti orang yang hilang ingatan dan kerap melakukan perkara-perkara pelik.

Walaupun keluarganya cuba untuk meneruskan kehidupan seperti sediakala, Jin-seok yakin bahawa ada sesuatu yang tidak kena tentang abangnya, dan kemudian terdapat juga sesuatu yang pelik yang menambahkan lagi perasaan ingin tahu dan keanehan yang berlaku di sekeliling Jin-seok iaitu terdapat bilik misteri yang dilarang masuk oleh ayahnya.

3. A Day (2017)
Rating IMDB : 7/10

Kim Joon-Young (Kim Myung-Min) adalah pakar pembedahan thoracic yang terkenal, tapi dia bukan ayah yang sangat baik untuk anak perempuannya, Eun-Jung. Suatu hari, dia melihat anak perempuannya meninggal dunia dalam kemalangan di depan matanya. Sejak saat itu, hari yang sama berulang dan dia berjuang untuk mencari jawapan

4. Blind (2011)
Rating IMDB : 6.9/10

Min Soo-Ah (Kim Ha-Neul). pernah menjadi kadet polis yang boleh diharapkan di akademi polis, tetapi setelah kemalangan jalanraya yang mengerikan yang membunuh adik lelakinya, kerjaya polis Soo-Ah berakhir. Min Soo-Ah juga kehilangan penglihatannya dalam kecmalangan tersebut. Min Soo-Ah mengungkapkan kepada Detektif Jo (Jo Hee-Bong) di balai polis bahawa pada malam kaejadian langgar lari itu dia dijemput oleh pemandu teksi. Soo-Ah yakin yang pemandu teksi itu yang menjadi pelaku kejadian langgar lari itu. Mulanya, Detektif Jo tidak mengambil pusing dakwaan Soo-Ah dengan serius kerana Soo-Ah buta, tetapi ketika Soo-Ah menunjukkan kemampuan derianya, detektif itu mulai mempercayainya.

Detektif Jo dan Min Soo-Ah kemudian bekerjasama untuk mencari pemandu teksi itu, tetapi semua petunjuk mereka ternyata menghampakan. Kemudian saksi lain datang iaitu, Kwon Ki-Sub (Yoo Seung-Ho). Kwon Ki-Sub adalah budak penghantar bermotor yang mengaku juga menyaksikan kejadian langgar lari. Kwon Ki-Sub juga dengan tegas menyatakan bahawa kereta yang dimaksud bukan teksi, melainkan sebuah kereta sedan import.

Sementara itu, Min Soo-Ah mendapati dirinya sedang diekori oleh seorang lelaki misteri.mengenai hari itu dengan pemandu ambulans, Lee Min-Chul (Byun Yo-Han)

5. Helpless (2012)
Rating IMDB : 6.7/10

Seorang wanita tiba-tiba hilang. Tunangnya kemudian membuat keputusan untuk mencarinya, dalam proses pencarian, mendedahkan rahsia yang tersembunyi.

6. Moss (2010)
Rating IMDB : 6.8/10

Ryu Hae-Kuk (Park Hae-Il) memasuki kampung yang terpencil untuk menghadiri pengebumian ayahnya. Sewaktu tinggal di sana, dia menyiasat kematian ayahnya dan mendedahkan apa yang kelihatan seperti konspirasi. Mengapa penduduk kampung bertindak begitu pelik? Mengapa mereka terus bertanya kepadanya bila dia akan kembali ke Seoul? Lelaki itu kemudiannya menemui ketua kampung, Cheon Yong-Deok (Jung Jae-Young). Rahsia kampung itu kemudian mula terbongkar.

7. Perfect Number (2012)
Rating IMDB : 7/10

Filem ini merupakan adaptasi dari novel karya penulis Jepun, Keigo Higashino berjudul The Devotion of Suspect X.

Sejak kecil, Kim Seok Go dikenali sebagai seseorang yang genius. Malangnya kerjayanya ketika dewasa tidak berjalan dengan lancar. Dia bekerja sebagai guru matematik dengan kehidupan sederhana. Suatu hari dia mengethahui bahawa rakannya, Baek Hwa Sun, telah melakukan pembunuhan terhadap suaminya yang sering menderanya. Seok Go pun membantu membuat alibi sempurna dengan kepintarannya sehingga pelaku tak boleh dijumpai. Namun seorang detektif yang menangani kes tersebut curiga dan menyiasat mereka secara senyap..

8. RV (Ressurected Victims) (2017)
Rating IMDB : 5.6/10

Dikatakan mangsa yang mati, yang dipanggil RV (Ressurected Victims), kembali ke dunia untuk membunuh pembunuh mereka yang tidak dihukum. Selepas membunuh pembunuh mereka, RV hilang.

7 tahun yang lalu, Seo Jin-Hong menyaksikan ibunya dibunuh semasa rompakan. Ibunya, yang kelihatan sama seperti ketika dia mati, muncul di hadapannya. Tetapi yang peliknya dia cuba membunuh Seo Jin-Hong.

9. The Piper (2015)
Rating IMDB : 6/10

Selepas Perang Korea, Woo-Ryong (Ryoo Seung-Ryong) dan anaknya Young-Nam (Goo Seung-Hyun) berjalan ke Seoul. Woo-Ryong mahu mendapatkan rawatan Young-Nam untuk tuberkulosis. Sepanjang perjalanan ke sana, mereka mencari laluan yang tidak jelas di jalan gunung. Woo-Ryong memutuskan untuk mencuba jalan tersembunyi.

Tidak lama kemudian, Woo-Ryong dan Young-Nam datang ke sebuah kampung. Perkampungan itu nampak seperti baik dan aman. Penduduk diketuai oleh ketua kampung (Lee Sung-Min). Woo-Ryong mendapati kampung itu adalah tempat yang ideal untuk hidup, kecuali kawasan itu penuh dengan tikus. Woo-Ryong memainkan seruling dan kelihatan mempunyai kebolehan yang luar biasa. Dia menawarkan untuk menghilangkan tikus dan ketua kampung menawarkan untuk membayarnya jumlah wang yang tinggi. Woo-Ryong juga jatuh cinta ke dukun perempuan muda (Chun Woo-Hee) di kampung itu. Walaupun semuanya kelihatan berjalan lancar, mimpi ngeri Woo-Ryong akan bermula.

10. The Gifted Hands (2013)
Rating IMDB : 6.6/10

Semasa memburu seorang pembunuh, seorang detektif bertemu seorang lelaki muda yang dapat melihat seluruh masa lalu seseorang hanya dengan menyentuh orang itu


“Hospital Playlist 2” Tidak Akan Disiarkan Pada Minggu Pertama September

Drama tvN Hospital Playlist 2 akan mengambil ‘cuti rehat’ sekali lagi pada minggu pertama September.

Pada 17 Ogos, seorang wakil dari Hospital Playlist 2 mengesahkan, “drama ini tidak akan ditayangkan pada 2 September kerana memberi liputan perlawanan bola sepak kelayakan Piala Dunia Qatar 2022 peringkat Asia.“

Untuk info, pasukan bola sepak Korea Selatan akan menentang Iraq pada 2 September ini.

Hospital Playlist 2 bagaimanapun akan tetap menyiarkan episod ke-10 pada 26 Ogos, sebelum berehat selamat seminggu dan kembali menyiarkan episod ke-11 pada 9 September.

Ini kali kedua drama itu berehat pada musim kali ini. Sebelum ini, Hospital Playlist 2 hanya menyiarkan episod khas pada 29 Julai disebabkan masalah penggambaran yang berkaitan dengan penularan wabak COVID-19 di Korea, dan juga menyelesaikan kerja-kerja penghasilan skrip.

Hospital Playlist 2 boleh di strim di platform penstriman Netflix.


Pandangan Pertama Knuckles Di Set Penggambaran “Sonic the Hedgehog 2”

Nampaknya bukan Miles “Tails” Prower sahaja yang menyertai barisan pelakon sekuel Sonic the Hedgehog 2.

Sekuel Sonic the Hedgehog 2 telahpun memulakan penggambarannya pada bulan lalu, dan kini perkembangan yang menarik buat peminat. Menurut laman Comingsoon.net, beberapa gambar belakang tabir telah tersebar di atas talian dan gambar tersebut telah memaparkan karakter yang dikenali peminat iaitu Knickles the Echidna.

Echidna merah itu telah menjadi saingan mesra Sonic sejak dia memulakan debutnya pada tahun 1994 dalam permainan video Sonic the Hedgehog 3 dan telah mendapat peranan utamanya dalam Sonic & Knuckles pada tahun yang sama. Sejak itu dia menjadi karakter tetap dalam siri permainan video Sonic dan telah menjadi salah satu watak paling popular dalam siri permainan video Sega.

IM FREAKING OUT KNUCKLES LOOKS SO GOOD pic.twitter.com/TGkmSUqqUt— Sauce (@daregularsauce) April 20, 2021

Tails doing his best for Sonic 2And Knuckles memorizing his lines. pic.twitter.com/sKTQPaPt0j— 🍟Sonisis🍟 (@sonisis_) April 21, 2021

Hampir kesemua pelakon asal dan krew kembali dalam sekuel Sonic the Hedgehog 2. Jeff Fowler kembali sebagai pengarah selepas berjaya membuat keuntungan besar pada filem pertama. Turut kembali dalam sekuel kali ini adalah penulis skrip Pat Casey dan Josh Miller, dan penerbit yang terdiri daripada eal H. Mortiz, Toby Ascher dan Toru Nakahara

Filem pertama telah dilancarkan pada 14 Februari 2020 dan berjaya mendapat pujian pengkritik dan penonton. Paramount Pictures menetapkan tarikh tayangan Sonic the Hedgehog 2 pada 8 April 2022.


James Gunn Jelaskan Gal Gadot Tidak “Ditendang” Daripada Peranan Wonder Woman

Gal Gadot tidak disingkirkan daripada peranan Wonder Woman, menurut ketua bersama DC Studios yang baru dilantik, James Gunn.

Selepas Gunn dan penerbit Peter Safran dinamakan sebagai CEO bersama DC Studios yang baharu pada bulan Oktober, beberapa perkembangan terbaru mengenai perancangan mereka mula diketahui pada bulan ini. Antara yang telah disahkan adalah Henry Cavill tidak lagi membawa peranan Superman, dan Wonder Women 3, trilogi terakhir yang telah dirancang, juga telah dibatalkan.

Gunn, 56, menjawab pertanyaan peminat di bahagian komen siaran Instagramnya pada Isnin, yang mendakwa dia dan Safran membuat “langkah untuk mengeluarkan Cavill dan Gadot,” yang “tidak menimbulkan keyakinan” pada masa depan DC Universe.

Gunn menulis, “Saya tidak pasti di mana anda mendapat [berita] bahawa kami ‘boot’ Gal.”

Beberapa hari sebelum laporan mengenai masa depan Wonder Woman 3 yang kabur, Gadot, 37, menulis di media sosial bahawa dia “tidak sabar untuk berkongsi bab seterusnya” watak itu dengan peminat.

Dia menambah, “Saya sangat berterima kasih atas peluang untuk melakonkan watak ikonik yang luar biasa dan lebih daripada segala-galanya, saya berterima kasih kepada ANDA. Peminat. Peminat yang paling menakjubkan, mesra, penyayang di dunia. Saya masih mencubit diri saya untuk melihat sama ada saya akan bangun [dari tidur].”

Gunn sebelum ini menjawab laporan mengenai masa depan francais filem Wonder Woman, dengan tweet bahawa “sesetengahnya adalah benar, sebahagian daripadanya separuh benar, sesetengahnya tidak benar, & sebahagian daripadanya belum kami putuskan lagi sama ada ia benar atau tidak.”

Wonder Women 3 mungkin tidak diteruskan, tetapi spekulasi peminat yang mengatakan Gadot turut ditendang keluar menimbulkan perasaan kurang senang eksekutif baharu DC Studios itu. Berdasarkan jawapan Gunn, tiada keputusan seperti itu telah dibuat, dia hairan bagaimana peminat mendapat idea tersebut.

Jawapan Gunn itu juga meningkatkan potensi untuk Gadot kekal bersama DCU, lebih-lebih lagi selepas dia “berterima kasih kepada peminat atas sokong mereka terhadap perananannya,” beberapa hari sebelum berita Wonder Woman 3 dibatalkan mula tersebar di atas talian.

Selain Gadot, Jason Momoa juga berpotensi untuk kekal dibawah DCU, tetapi dia tidak akan meneruskan peranannya sebagai Aquaman, tetapi watak baharu DC – yang mana dia dikaitkan dengan watak Lobo.


TV-Spot Super Bowl Avengers: Endgame Paparkan Adiwira Kembali Bergabung.

Sempena pertandingan America Football Super Bowl, Marvel Studios telah melancarkan tv-spot Avengers: Endgame. Anda boleh tonton tv-spot tersebut dipermain video dibawah.

Selepas mereka tewas dengan Thanos dan menyaksikan hampir separuh kehidupan di seluruh galaksi lenyap, Saki baki anggota Avengers perlu mencari jalan untuk menewaskan Thanos dan memperbaiki kerosakan yang dilakukan oleh penjahat terhebat galaksi itu.

Avengers: Endgame diarahkan oleh Anthony dan Joe Russo, Avengers 4 dibintangi oleh Robert Downey Jr., Chris Evans, Mark Ruffalo, Scarlett Johansson, Chris Hemsworth, Tom Hiddleston, Anthony Mackie, Paul Bettany, Elizabeth Olson, Chadwick Boseman, Sebastian Stan, Don Cheadle, Chris Pratt, Dave Bautista, Zoe Saldana, Pom Klementieff, Benedict Cumberbatch, Benedict Wong, Sean Gunn, Tom Holland, Jon Favreau, Brie Larson, Karen Gillan, Gwyneth Paltrow, Evangeline Lilly, Katherine Langford serta Josh Brolin. Ia turut menampilkan Paul Rudd sebagai Ant-Man dan Jeremy Renner sebagai Ronin yang sebelum ini tiada dalam filem Avengers: Infinity War.

Avengers: Endgame akan ditayangkan pada 25 April tahun ini.


Sinopsis Solo: A Star Wars Story Telah Didedahkan

Setelah lama menyimpan rapi segala maklumat mengenai filem spin off kedua Star Wars, Lucasfilm dan Disney telah mengeluarkan sinopsis rasmi filem Solo: A Star Wars Story. Anda boleh baca sinopsis rasmi tanpa dialihbahasakan oleh kami.

Board the Millennium Falcon and journey to a galaxy far, far away in Solo: A Star Wars Story, an all-new adventure with the most beloved scoundrel in the galaxy. Through a series of daring escapades deep within a dark and dangerous criminal underworld, Han Solo meets his mighty future copilot Chewbacca and encounters the notorious gambler Lando Calrissian, in a journey that will set the course of one of the Star Wars saga’s most unlikely heroes.

Filem kedua spin off Star Wars ini menampilkan karakter Han Solo sebagai watak utama dan akan memaparkan pengembaraan karakter popular bertemu Chewbacca dan rakanya Lando Calrissian.

Solo: A Star Wars Story dibintangi oleh Alden Ehrenreich sebagai Han Solo bersama-sama  Woody Harrelson, Emilia Clarke, Donald Glover, Thandie Newton, Phoebe Waller-Bridge, Joonas Suotamo dan Paul Bettany.

Filem ini diarahkan oleh Phil Lord dan Christopher Miller sebelum mereka disingkirkan oleh Lucasfilm dan diganti oleh Ron Howard. Filem Solo: A Star Wars Story bakal menemui penonton pada 25 May 2018


Hugh Jackman Beri ‘Hint’ Akan Kembali Sebagai Wolverine

Seperti yang peminat tahu, bintang X-Men Hugh Jackman pernah mengumumkan persaraannya dari membawa watak ‘Wolverine’. Sudah tentu, filem terakhirnya dalam francais X-Men, Logan menjadi satu filem yang cukup beremosi kepada peminat.

Tetapi, baru-baru ini pelakon itu telah membuatkan peminat berspekulasi mengenai kepulangan sebagai Wolverine.

Menerusi laman Instagram, Jackman telah kongsikan sekeping karya seni Wolverine oleh BossLogic dan kemudiannya, menyiarkan semula foto lamanya bersama Kevin Feige di Comic-Con. Banyak peminat tertanya-tanya apa niat sebenar pelakon itu? adakah sekadar gurauan atau memberi ‘hint’ tentang kepulangan semula sebagai Wolverine.

Harus diingat, apa yang dikongsikan Jackman tidak bermakna ia telah disahkan, mungkin pelakon itu sekadar berkongsi kembali kenangannya membawa watak Wolverine dan bertemu dengan Fiege. Tetapi kita juga tidak boleh menolak kemungkinan yang dia akan kembali dalam francais X-Men.

Beberapa tahun yang lalu, Jackman pernah berkata sekiranya X-Men diperkenalkan di MCU, dia akan terus membawa watak Wolverine. Kenyataannya dibuat pada 2017, ketika hak X-Men masih lagi dibawah Fox.

Tetapi sekarang, X-Men telahpun bergabung dengan MCU, dan keinginan Jackman pasti dapat direalisasikan sekiranya Disney berminat untuk mendapatkan kembali khidmatnya. Tambahan pula, populariti Jackman sebagai Wolverine masih lagi tinggi dikalangan peminat dan pasti memberi keuntungan kepada Disney.


Kutipan Terkini Filem-Filem Tempatan Sehingga 22 Februari 2018

Sejak filem Busker ditayangkan pada 11 Januari 2018 sehingga tayangan filem A House of Happiness pada 15 Februari yang lalu, sebanyak 6 buah filem tempatan telah ditayangkan dipawagam-pawagam tempatan.

Sehingga kini, filem baru A House of Happiness telah berada ditangga teratas kutipan filem tempatan paling laris 2018 dengan kutipan RM 928 ribu.  A House of Happines diarahkan oleh JY Teng dan dibintangi oleh Richard Ng, Mimi Chu, Chan Fong, Cheryl Lee. Filem bergenre komedi ini mengisahkan Liong Gor yang perlu menjaga bapanya yang mengidap penyakit Alzheimer

Manakala filem arahan Kamal G, Makrifat Cinta berada dikedudukan kedua dengan kutipan sebanyak RM138 ribu dan hanya mampu bertahan di pawagam selama 7 hari sahaja.

Filem keluaran Astro Shaw buat masa ini berada dikedudukan paling bawah senarai kutipan filem tempatan apabila hanya mampu mengaut RM68 ribu sahaja selepas 14 hari tayangan di pawagam. Sementara itu, filem keluaran Fita Studio, Badang sehingga kini hanya mampu mengutip RM68 ribu sejak ditayangkan 15 Februari yang lalu. Badang yang diarahkan oleh Prof Madya A. Razak Mohaideen dikatakan bermodal RM2.2 juta dan sepanjang tayangan filem ini dipawagam, ia telah mendapat review dan kecaman yang cukup teruk dari pengkritik dan netizen.

Berikut adalah senarai kutipan tiket filem-filem tempatan 2018

A House of Happiness – RM 928,511
Makrifat Cinta – RM 138,686
Bukan Cinta Malaikat – RM 134,324
Best Story – RM 123,077
Badang – RM 68,816
Busker – RM 68,739


Filem Misteri Thriller “Death On The Nile,” Akan Membuat Debut Di Disney+ Hotstar Pada 6 April 2022

Filem misteri thriller terbitan 20th Centry Studios, Death on the Nile akan membuat debut di Disney+ Hotstar pada 6 April 2022.

Menampilkan barisan pelakon bintang, Death on the Nile berdasarkan novel popular tahun 1937 karya Agatha Christie dan mengisahkan tentang Detektif Hercule Poirot yang perlu menyiasat pembunuhan seorang pewaris muda ketika sedang bercuti di Nile.

Calon Oscar Kenneth Branagh memainkan watak ikonik detektif Hercule Pairot. Dia disertai pelakon-pelakon terkenal seperti Tom Bateman, Annette Bening, Russell Brand, Ali Fazal, Dawn French, Gal Gadot, Armie Hammer, Rose Leslie, Emma Mackey, Sophie Okonedo, Jennifer Saunders dan Letitia Wright

Death on the Nile ditulis oleh Michael Green dan diterbitkan Ridley Scott, Mark Gordon, Simon Kinberg, Kennet Branagh, Judy Hofflund dan Kevin J. Walsh


Review Filem: Siti: Are You Ready? (2021)

(AMARAN SPOILER) Penerbitan dokufilem dalam pasaran Malaysia dilihat agak kurang menjadi pilihan para penggiat filem namun pada penghujung 2021 atau lebih tepat lagi 30 Disember 2021, sebuah dokufilem berkisarkan kisah Penyanyi Nombor Satu Negara iaitu Dato Sri Siti Nurhaliza. Dokufilem Siti : Are You Ready? Lebih tepat lagi mengisahkan tentang perjalanan Dato Sri Siti Nurhaliza...

Siti: Are You Ready?

(AMARAN SPOILER)
Penerbitan dokufilem dalam pasaran Malaysia dilihat agak kurang menjadi pilihan para penggiat filem namun pada penghujung 2021 atau lebih tepat lagi 30 Disember 2021, sebuah dokufilem berkisarkan kisah Penyanyi Nombor Satu Negara iaitu Dato Sri Siti Nurhaliza. Dokufilem Siti : Are You Ready? Lebih tepat lagi mengisahkan tentang perjalanan Dato Sri Siti Nurhaliza dan pasukannya dalam menjayakan Konsert Siti Nurhaliza On Tour yang berlangsung pada Februari 2019 yang lepas di tiga negara iaitu Indonesia, Singapura dan Malaysia sebagai lokasi penutup pada 16 March 2019.
Pengumuman penyiaran dokufilem ini telah dilangsungkan di aplikasi TikTok oleh Dato Sri Siti Nurhaliza sendiri. Rata rata seluruh peminat Dato Siti terutamanya para Sitizoners menyambut baik akan hal ini.
Berpeluang menyaksikan di sebalik tabir sebuah konsert besar seperti ini adalah satu perkara yang sangat seronok sebenarnya. Tidak dinafikan bahawa dokufilem Siti : Are You Ready? Pada kali ini dilihat penuh dengan rasa dan perasaan yang mungkin selama ini tidak diketahui ramai dan kita hanya menonton hasilnya sahaja iaitu konsert pada tiga tarikh keramat itu.
Sepertimana yang semua tahu bahawa Dato Siti adalah sebuah nama dan figura yang terkenal dengan sopan santun dan kemanisan adabnya dan sangat susah untuk kita lihat seorang insan bernama Siti Nurhaliza ini marah dan detik ini ada dipaparkan dalam dokufilem ini.
Bagi saya detik ini adalah antara moment yang agak “rare” dalam keseluruhan dokufilem ini manakala moment paling ikhlas pula berjaya ditonjolkan apabila Dato Siti mula menyebut perihal arwah bapanya dan dilatarbelakangkan dengan lagu Demi Kasih Sayang. Sangat ikhlas.
Sepertimana yang dikatakan di atas, dokufilem pada kali ini menyampaikan begitu banyak rasa dan perasaan kepada para penontonnya dan tidak terlepas juga terdapat beberapa moment moment yang dirasakan agak canggung dan tidak begitu sebati dengan acuan pada dokufilem kali ini.
Begitu juga dengan beberapa kesan khas visual yang diberikan pada sesetengah babak yang dilihat tidak begitu sesuai dengan keadaan dan memberi sedikit kecelaruan pada visual.
Kesimpulannya, dokufilem ini adalah sebuah dokufilem yang sangat istimewa bagi kalangan peminat Dato Siti Nurhaliza itu sendiri dan mungkin tidak mampu menarik minat golongan yang ada dalam kategori “casual watchers”.
p/s : penulis juga Sitizoners!

                   Rating Kakimuvee

3.5/5


It Comes At Night (2017) Review

*Review ini mengandungi major spoiler untuk filem It Comes At Night.

Kebiasaanya filem-filem yang berlatarbelakangkan era post-apocalypse akan memaparkan survival karakter yang cuba menyelamatkan diri dari penyakit atau dibunuh makhluk-makhluk seperti zombi, tetapi filem It Comes At Night arahan Terry Edward Shults memberi sedikit kelainan kepada penonton yang gemarkan filem-filem yang bertemakan post-apocalypse.

Filem bergenre misteri thriller ini mengisahkan sebuah keluarga, iaitu Paul dan Sarah bersama anaknya Travis yang cuba untuk hidup ditengah-tengah bencana yang sedang melanda bumi pada waktu itu. Mereka mengasingkan diri dan tinggal ditengah hutan bagi mengelakkan terkena jangkitan virus yang akan menyebabkan mangsa mati dalam tempoh 24 jam.

Sedang menjalani hari-hari biasa, mereka tiba-tiba dikejutkan dengan seorang penceroboh yang memecah masuk kedalam rumah mereka. Setelah disiasat, lelaki tersebut adalah Will yang terdesak untuk mencari bekalan untuk keluarganya yang tinggal ditempat lain. Atas dasar kemanusiaan, Paul dan Sarah mengambil keputusan untuk menerima keluarga Will tinggal bersama mereka. Kedua-dua keluarga tersebut kemudiannya bekerjasama untuk survive dan mempertahankan tempat tinggal mereka dari ancaman luar. Namun sebenarnya, ancaman mereka bukan dari luar, tetapi dalam rumah itu sendiri.

Bagi yang tidak gemarkan filem yang “slow pace”, filem It Comes at Night tidak sesuai untuk anda kerana perjalanan filem ini sangat perlahan dari mula sehinggalah ke penghujung cerita. Elemen surprise dan thrill juga tidak begitu banyak, dan hampir keseluruhan perjalanan filem ini menunjukkan perjalanan hidup survival kedua-dua keluarga ini.

Namun klimaksnya agak menarik untuk ditonton apabila berlaku tragedi yang begitu menyayat hati dalam kumpulan mereka dan meninggalkan seribu persoalan kepada penonton tentang apa sebenarnya yang terjadi. Plotnya juga agak straight foward dan diselitkan sedikit mimpi-mimpi bagi menganggu konsentrasi penonton kepada storytelling filem ini. Di babak penghujung filem ini agak disturbing dan membuatkan penonton berfikir sejenak mencari punca kepada konflik antara kedua-dua keluarga tersebut.

Cerita asalnya juga boleh dikatakan agak fresh kerana ia tidak seperti filem-filem bertemakan post-apocalypse yang cliche dengan aksi berlawan dengan zombie dan sebagainya. Lakonan para aktor juga sangat berkesan dan menjadi dan filem ini menunjukan sifat sebenar manusia jika berlaku bencana besar dimana mereka rela melakukan apa sahaja termasuk membunuh demi keselamatan keluarga.
Secara keseluruhan, It Comes at Night sangat sesuai untuk mereka yang ingin kelainan dalam menonton sesebuah filem post-apocalypse. Cuma, anda dinasihatkan untuk ketepikan jangkaan akan ada banyak aksi dan thriller kerana filem ini tidak memaparkan banyak elemen-elemen tersebut.
Rating: 7/10


Rating “Police University” Terus Meningkat

Drama terbaru KBS 2TV, Police University terus menerajui penilaian penonton dikalangan drama Isnin-Selasa.

Menurut Nielsen Korea (via Soompi), episod ketiga Police University telah mencapai purata rating sebanyak 6.8 peratus, peningkatan 0.3 peratus berbanding episod minggu lalu. Penilaian terbaru ini juga merupakan yang tertinggi sejak ia mula disiarkan.

Police University menceritakan kisah penyiasatan huru-hara yang berlaku ketika seorang profesor di universiti polis elit bekerjasama dengan pelajarnya – salah satunya adalah bekas penggodam yang genius. Jinyoung dan Krystal akan memainkan peranan sebagai pelajar universiti, Kang Sun Ho dan Oh Kang Hee, sementara Cha Tae Hyun memainkan watak detektif yang bersemangat dan profesor Yoo Dong Man.

Sementara itu, drama tvN You Are My Spring merekodkan purata rating sebanyak 1.86 peratus, yang terendah setakat ini. Ini merupakan penurunan ketara berbanding episod minggu lalu yang mencatatkan rating 2.014 peratus.


Cetus Kemarahan Komander ESSCOM, Pelakon Paskal Dipanggil

Akibat mengeluarkan ‘cerita murahan’, dua pelakon filem Paskal, Hairul Azreen dan Ammar Alfian akan dipanggil pihak berkuasa Kawasan Keselamatan Khas Pantai Timur Sabah (ESSCOM) tidak lama lagi.

Mereka berdua akan dirakam kenyataan oleh pihak ESSCOM berhubung kenyataan Hairul yang mendakwa dia dan Ammar hampir menjadi mangsa culik lanun ketika penggambaran filem Paskal di kawasan perairan Semporna.

Menurut laporan dari Harian Metro, kenyataan kedua-dua pelakon terbabit akan dirakamkan di Ibu Pejabat ESSCOM di Lahad Datu.

“ESSCOM akan memanggil kedua-dua pelakon itu untuk rakam keterangan mereka dalam masa terdekat ini di Ibu Pejabat ESSCOM,”

Kenyataan yang dikeluarkan oleh kedua-dua pelakon tersebut telah mengundang kemarahan Komander ESSCOM, Datuk Hazani Ghazali menyifatkan kenyataan Hairul yang mendakwa hampir menjadi mangsa culik lanun ketika penggambaran filem PASKAL sebagai tidak berasas dan sekadar publisiti murahan.

Hazani dilaporkan berkata, sepanjang penggambaran filem itu di kawasan yang dirujuk sebagai pelantar Tun Sharifah Rodziah (TSR), pelakon serta kru produksi disertai oleh pasukan keselamatan terlatih iaitu Pasukan Khas Laut (PASKAL) dan meminta semua pihak berhati-hati membuat kenyataan terutama membabitkan isu keselamatan negara.

Sebelum ini, Hairul mendakwa dia dan Ammar nyaris menjadi sasaran lanun ketika penggambaran filem PASKAL di Semporna, pertengahan tahun ini.

Hairul mendakwa, ketika kejadian, hanya dia dan Ammar masih berada di kawasan pelantar minyak selepas menyelesaikan beberapa babak sebelum ada rakan membisikkan pihak berkuasa sebenarnya sudah mendapat maklumat bahawa kumpulan lanun mahu menjadikan mereka sasaran penculikan.


DRAMA ‘SIHIR’ TAMPIL SENTUHAN EMPAT SUTRADARA

Drama rantaian ‘Sihir’ ialah sebuah naskhah asal terbitan syarikat produksi Juita Viden Sdn. Bhd. berkisarkan tentang perkara syirik seperti amalan sihir dan santau yang bercanggah dengan ajaran Islam tetapi masih diamalkan secara berleluasa oleh segelintir masyarakat Melayu negara ini secara khususnya.

Penceritaan drama menerusi paparan 20 episod ini menceritakan tentang pasangan kembar bernama Nuh dan Hud yang mempunyai kelebihan deria keenam. Watak Nuh, lakonan Kamal Adli mempunyai kebolehan untuk melihat masa depan menerusi mimpi. Manakala watak Hud lakonan  Hun Haqeem pula memiliki hijab yang membolehkannya melihat perkara yang ghaib dan mistik.

Idea asal drama ‘Sihir’ diilhamkan oleh pengarah prolifik Michael Ang, Syawal Azrai dan Srikandi Emma serta turut menyaksikan kolaborasi gabungan empat sutradara berbeza yang terdiri daripada Michael Ang dan Azmir Effendi,  serta pelakon Kamal  Adli dan Hun Haqeem. Selain duduk di kerusi pengarah, mereka berdua juga turut menyandang watak utama pada masa yang  sama. Manakala panel skrip pula dibarisi oleh Nadia Khan, Michelle Yoon, Rahim Ramli, Qawiem Hamizan dan Mamu Vies.

Selain Kamal Adli dan Hun Haqeem, drama ‘Sihir’ turut diserikan dengan kehadiran nama-nama popular seperti Zarul Umbrella, Sharifah Shahora, Farah Ahmad, Zaryn Myn, Wan Ellyas, Fiza Thomas,Dr. Katalina, Mak Wan Latah, Dilla Ahmad serta ramai lagi.

Drama ‘Sihir’ akan ditayangkan pada setiap hari Isnin hingga Khamis, jam 11.00 malam mulai 1 November 2021 secara eksklusif di saluran Astro Ria (104) serta turut boleh distrim menerusi aplikasi Astro GO dan On Demand untuk pilihan yang lebih fleksibel.

Nuh dan Hud merupakan pasangan kembar yang mempunyai deria keenam dan masing-masing dengan kelebihannya yang tersendiri. Mereka sering mendapat alamat daripada mimpi atau dengan melihat bayangan sebagai petunjuk kepada sesuatu perkara. Mereka dibelanggu persoalan untuk menjejaki asal usul mereka dan sepanjang perjalanan itu Nuh dan Hud dipertemukan dengan insan yang merana kerana sihir dan orang-orang yang mengamalkan ilmu sihir. Setiap kali mereka membantu, mereka sering merasakan semakin dekat dengan jawapan yang mereka cari. Satu persatu petunjuk dirungkai yang akhirnya membawa Nuh dan Hud untuk mengenali siapa diri mereka yang sebenarnya.


James Wan Berkolaborasi Dengan Universal Pictures Untuk Terbitkan Filem ‘Monster’ Terbaru

Selepas kejayaan kolaborasi dengan pengarah Leigh Whannell menerusi filem The Invisible Man, Universal Pictures bakal bergandingan dengan satu lagi pembikin filem seram terkenal, James Wan untuk bangunkan filem ‘monster’ terbaru.

Menurut The Hollywood Reporter, filem tersebut akan ditulis oleh penulis Supernatural, Robbie Thompson, dan akan mengambil inspirasi dari filem ‘monster’ Universal yang lalu dimana ia akan berkisarkan sekumpulan remaja yang mengentahui jiran mereka menghasilkan raksasa dibawah rumahnya dan perlu menghentikan raksasa tersebut yang terlepas dari kurungan.

Wan bagaimanapun tidak akan mengarahkan projek tersebut, sebaliknya akan bertindak selaku penerbit menerusi syarikat penerbitannya, Atomic Monster.  Walaupun sibuk dengan pembikinan filem Aquaman yang lalu, dia sempat memberi sumbangan dalam pembikinan filem-filem dengan menerbitkan beebrapa filem seram dari dunia Conjuring seperti The Nun, Annabelle: Creation, Annabelle: Comes Home dan The Curse of La Llorona serta filem seram Lights Out dan Insidious: The Last Key.

Projek terkini dibawah syarikat penerbitan Atomic Monster adalah Malignant dimana Wan kembali sebagai pengarah dalam genre seram dan filem The Conjuring seterusnya berjudul The Devil Made Me Do It, dimana ia akan diarahkan oleh Michael Chaves. Malignant akan menemui penonton 14 Ogos ini, manakala The Devil Made Me Do It akan ditayangkan pada 11 September 2020.

The Devil Made Me Do It,

The Devil Made Me Do It,

The Devil Made Me Do It


Klip Filem 47 Meters Down: Uncaged Berikan Ketakutan Didalam Air

Entertainment Studios telah mengeluarkan sebuah klip filem 47 Meters Down: Uncaged yang memaparkan keganasan dibawah air yang mampu memberikan ketakutan kepada penonton. Anda boleh tonton klip filem tersebut dipemain video dibawah.

Selepas kejayaan mengejutkan filem 48 Meters Down, Entertainment Studios membuat keputusan untuk menerus kejayaan dengan menerbitkan filem kedua 47 Meters Down: Uncaged. Johannes Roberts bertindak selaku pengarah dah juga penulis skrip bersama-sama Ernest Riera.

47 Meters Down: Uncaged mengisahkan tentang sekumpulan 5 remaja yang mengembara di hutan yang indah lagi nyaman yang terletak berhampiran dengan bandar pantai Recife, Brazil.

Terpesona dengan kecantikan hutan serta airnya, mereka menemui jalan rahsia terletak dibawah air. Keinginan untuk mengembara dan melihat apa didalamnya, mereka melalui kawasan tersebut tanpa mengentahui bahaya yang bakal membuatkan mereka menyesal menyelam dibawah air buat selamanya.

Filem ini dibintangi John Corbett (“Sex in the City”), Nia Long (“Empire”), Sophie Nelisse (The Book Thief), Corinne Foxx, Sistine Stallone, Brianne Tju (“Scream” TV series), Davi Santos (Polaroid), Khylin Rhambo (“Teen Wolf”), dan Brec Bassinger.

47 Meters Down: Uncaged akan menemui penonton pada 16 Ogos ini


Penerbit “Super Mario” Puji Prestasi Chris Pratt

Tahun depan, Universal dan Illumination Entertainment akan mengeluarkan animasi yang diadaptasikan dari permainan video Super Mario.

Nintendo telah mendedahkan barisan pelakon suara untuk filem akan datang, dengan Chris Pratt bersedia untuk memainkan watak maskot bermisai Mario. Pemilihan pelakon untuk watak utama telah menimbulkan kekeliruan dikalangan peminat lama Mario, yang berharap Charles Martinet dipilih untuk peranan itu.

Dalam temubual dengan Variety, penerbit Chris Meledandri berbicara tentang prestasi bintang utamanya, Chris Pratt, dan mendedahkan bahawa produksi kini 75 peratus siap. Dengan 15 sesi rakaman secara keseluruhan, Melendandri cukup gembira dengan hasilnya,.

“Chris telah dipilih [sebagai watak utama] kerana kami merasakan dia boleh memberikan persembahan yang hebat sebagai Mario. Dan kini kami telah melakukan kira-kira 15 sesi rakaman, dan filem itu sudah tiga suku selesai, saya duduk di sini dan mengatakan bahawa saya suka persembahan Chris sebagai Mario,“ ujar Meledandri kepada Variety.

Filem aksi langsung Super Mario Bros. pernah dikeluarkan pada tahun 1993, dan dikritik teruk kerana jauh menyimpang dari bahan sumber asal. Kegagalan filem itu telah menyebabkan Nintendo menghentikan adaptasi filem selama beberapa dekad.

Kini, pencipta Mario, Shigeru Miyamoto turut menyumbang dengan adaptasi terbaharu ini, sekaligus memberi petanda baik kepada visi Nintendo.

Pemilihan Pratt sebagai watak utama mungkin dianggap kontroversi, tetapi barisan pelakon lain nampaknya diterima peminat. Antara pelakon yang menyertai Pratt adalah Anya Taylor-Joy sebagai Peach, Charlie Day sebagai Luigi, Jack Black sebagai Bowser, Seth Rogen sebagai Donkey Kong, Keegan-Michael Key sebagai Toad, Fred Armisen sebagai Cranky Kong, Kevin Michael Richardson sebagai Kamek, dan Sebastian Maniscalco sebagai Spike.

Walaupun Charles Martinet tidak akan mengulangi watak Mario, suaranya akan didengari dalam filem itu dalam beberapa bentuk. Super Mario dijangka ditayangkan di pawagam pada 7 April 2023.


“Through The Darkness” & “The King Of Tears, Lee Bang Won” Capai Rating Tertinggi Setakat Ini

Dua drama telah mencapai penilaian penonton tertinggi malam semalam.

Pada 15 Januari, drama SBS terbaru lakonan Kim Nam Gil, Through the Darkness menyaksikan peningkatan mendadak pada episod kedua tayangannya, dengan memperoleh purata rating 7.5 peratus. Drama misteri dan thriller jenayah ini boleh ditonton di saluran ONE (Ch 393 HD)

Sementara itu, drama MBC Tracer, yang keudara dalam slot waktu yang sama dengan Through the Darkness, mencatatkan penurunan rating ke tahap 7.7 peratus untuk episod keempat.

Drama KBS The King of Tears, Lee Bang Won telah mencatat penilaian penonton tertinggi sepanjang siarannya dengan episod terbaru merekodkan rating 11.0 peratus. Drama itu juga turut menduduki tempat pertama dalam slot waktunya. The King of Tears, Lee Bang Won disiarkan di saluran ONE (Ch 393 HD)

The King of Tears, Lee Bang Won

The King of Tears, Lee Bang Won

Untuk saluran kabel, dua drama telah menyaksikan penyusutan rating pada episod terbaru. Drama JTBC Snowdrop menyusut ke tahap 2.6 peratus manakala rating drama tvN Bulgasal jatuh ke tahap 3.0 peratus. Sementara rating drama TV Chosun Uncle, melonjak ke 7.3 peratus untuk episod terbaru.

Akhir sekali, drama KBS 2TV Young Lady and Gentlemen terus menunjukkan penguasaan sebagai program yang paling ramai penonton di semua saluran pada hari Sabtu dengan purata rating sebanyak 32.5 peratus.


James McAvoy Dan Bill Hader Bakal Muncul Dalam IT 2?

Menurut sumber dari The Hollywood Reporter, dua pelakon hebat James McAvoy (X-Men: Days of Future Past, Split) dan Bill Hader (Barry, Saturday Night Live) dilapokan sedang berbincang dengan pihak studio untuk muncul dalam sekuel filem seram It.

Laporan itu juga menyebut, James McAvoy dikatakan akan membawa watak dewasa Bill Benbrough manakala Bill Hader akan membawa watak dewasa Richie Tozier. Versi kanak-kanak kedua-dua watak tersebut (dalam filem pertama) sebelum ini dilakonkan oleh Jaeden Lieberher dan Finn Wolfhard. Jika perbincangan mereka berhasil, McAvoy dan Hader akan menyertai Jessica Chastain yang telahpun disahkan akan membawa watak dewasa Beverly Marsh.

It 2 ditulis oleh Gary Dauberman dan  Andy Muschietti sekali lagi diberi kepercayaan untuk mengarahkan sekuel selepas beliau berjaya mengarahkan filem pertama It. Selain itu juga, Bill Skarsgård akan turut kembali membawa watak Pennywise.

Filem pertama It telah mencipta beberapa rekod serta mencipta fenomena dikalangan peminat-peminat filem seram. Minggu pertama tayangannya telah berjaya mengaut $123.1 juta dolar, menjadi filem R-Rated kedua paling tinggi kutipan tiket dibelakang filem Deadpool dan menjadi filem seram paling laris selepas berjaya mengutip lebih $700 juta dolar.

It 2 dijangka akan memulakan penggambaran musim panas ini dan dijangka akan menemui penonton pada 6 September 2019


[VIDEO] Ben Mendelsohn, Cobie Smulders & Emilia Clarke Kelihatan Di Set Penggambaran “Secret Invasion”

Produksi siri terbaru Marvel Disney+ Secret Invasion sedang rancak berjalan di Leeds, dan kita kini dapat melihat pandangan pertama Samuel L. Jackson dan pendatang baru MCU Emilia Clarke di set penggambaran.

Beberapa gambar dan video dari set penggambaran telah dikongsikan di atas talian, dan ia turut memaparkan Cobie Smulders yang kembali meneruskan peranannya sebagai Agent Maria Hill serta Ben Mendelsohn yang kembali sebagai pejuang pembebasan Skrull, Talos.

Anda boleh lihat gambar dan video tersebut dibawah:

Butiran plot masih belum didedahkan, tetapi berdasarkan tajuk, kita mungkin mengentahui bahawa siri akan datang akan berdasarkan premis asas buku komik asal dengan memfokukan “pencerobohan Skrull di Bumi.”

Bintang One Night in Miami Kingsley Ben-Adir akan memainkan watak penjahat utama, tetapi siapakah watak itu masih belum diketahui. Watak Emilia Clarke juga masih belum diketahui, tetapi dia akan memainkan peranan utama. Turut menyertai barisan pelakon adalah Olivia Coleman (The Favorite, The Lost Daughter).

Thomas Bezucha (Let Him Go) dan Ali Selim (The Looming Tower) telah diberi tanggungjawab untuk mengarahkan minisiri MCU itu, manakala lakon layar ditulis oleh Kyle Bradstreet (Mr. Robot). Tarikh tayangan rasmi Secret Invasion masih belum ditetapkan.


Tonton Klip Terbaru The Lion King

Tinggal seminggu sahaja lagi sebelum filem ‘live action’ The Lion King ditayangkan diseluruh dunia. Bagi merancakkan tayangan filem tersebut, Disney telah mengeluarkan beberapa klip filem tontonan umum. Anda boleh saksikan klip filem The Lion King dipemain video dibawah.

The Lion King merupakan adaptasi dari filem animasi klasik Disney pada tahun 1994 dengan judul sama. Ia berkisarkan tentang singa bernama Simba dan pengembaraannya menjadi raja, yang bukanlah mudah sebagaimana pakciknya mempunyai rancangan sendiri untuk mengambil alih tahkta.

Pertarungan untuk Pride Rock menyebabkan Simba dibuang tetapi dengan bantuan dua rakan baru, dia kembali untuk mengambil haknya.

Filem ini diarahkan oleh Jon Favreau dan dibintangi pelakon-pelakon suara seperti Donald Glover, Seth Rogen, Chiwetel Ejiofor, Alfre Woodard, Billy Eichner, John Kani, John Oliver, Beyoncé Knowles-Carter, serta James Earl Jones yang akan membawakan suara watak asalnya, Mufasa.

Jangan lupa saksikan filem The Lion King yang akan ditayangkan Malaysia pada 17 Julai 2019.


Dong Hyun Bae Sertai Barisan Pelakon RUGAL

Aktor Dong Hyun Bae menyertai pertelingkahan diantara pengganas dan kumpulan rahsia bio-teknologi dalam drama terbaru OCN berjudul Rugal.

Berdasarkan dari webtoon berjudul sama, Rugal dibintangi Choi Jin Hyuk sebagai Kang Ki Bum, detektif elit yang berusaha untuk menjatuhkan organiasai jenayah yang dikenali sebagai Argos. Dalam usahanya itu, dia menjadi sasaran penjenayah disebalik organisasi tersebut. Dia bukan sahaja kehilangan isteri dan kedua matanya, malah dituduh sebagai pembunuh.

Setelah menyertai sebuah organisasi bernama Rugal, yang telah mengumpulkan pasukan “senjata manusia” dengan kuasa-kuasa khas yang dibuat melalui bioteknologi, Kang Ki Bum menerima satu set mata tiruan dan menetapkan usaha untuk menghapuskan Argos sekaligus.

Rugal turut dibintangi Park Sung-Woong sebagai Hwang Deuk-Koo, Jo Dong-Hyuk sebagai Han Tae-Woong, Jung Hye-In sebagai Song Mi-Na, Han Ji-Wan sebagai Choi Ye-Won, Kim Min-Sang sebagai Choi Geun-Cheol, Park Sun-Ho sebagai Lee Gwang-Cheol, Yoo Sang-Hoon sebagai Min Dal-Ho dan Kim Da-Hyun sebagai Seol Min-Joon

Episod terbaru Rugal akan bersiaran pada 4 April ini di OCN dan Netflix


Filem Han Solo, Apa Yang Kita Tahu Setakat Ini?

Selain filem spinoff Rogue One: A Star Wars Story, Lucasfilm juga sedang dalam proses menghasilkan satu lagi filem spinoff dari trilogi Star Wars iaitu Han Solo, filem berkenaan salah satu watak popular dalam trilogi Star Wars. Filem ini dijangka akan ditayangkan 25 May 2018 selepas tayangan filem Star Wars: Episode VIII yang bakal ditayangkan awal setahun sebelumnya.

Rogue One: A Star Wars Story

Han Solo merupakan filem spinoff kedua selepas Rogue One: A Star Wars Story, dan masih tidak mempunyai tajuk khusus. Sehingga kini pihak produksi masih dalam proses pemilihan pelakon-pelakon.

Rogue One: A Star Wars Story,

Antaranya pelakon yang telah mengesahkan terlibat dalam filem ini adalah Alden Eirenreich yang akan membawa watak utama Han Solo. Selain itu nama-nama seperti Tessa Thompson, Zoe Kravitz dan Naomi Scott pula dikhabarkan akan membawa watak Sana Starros. Bintang siri televisyen Game of Thrones, Emilia Clarke telah disahkan akan turut sama dalam barisan pelakon tetapi dia tidak mengentahu apakah watak yang bakal dibawa olehnya.

Dikhabarkan watak Emilia adalah rakan kepada Han Solo dan Chewbacca. Selain itu, Donald Glover juga telah disahkan akan turut bersama-sama berlakon dan telah dipilih untuk melakonkan watak Lando Calrissian, rakan baik kepada Han Solo.
Lando Calrissian antara watak popular dalam siri Star Wars, aktor Billy Dee Williams pernah membawa karakter tersebut dalam filem Star Wars Episode V: The Empire Strike Back dan Star Wars Episode VI: Return Of The Jedi dan juga dalam siri animasi Star Wars Rebels.

Filem Han Solo ini dijangka akan fokus kepada pengembaraan Han Solo sebagai penyeludup semasa muda, bagaimana dia bertemu Chewbacca dan memenangi kapal angkasa legenda, Millennium Falcon dari tangan Lando. Filem ini diarahkan oleh  Phil Lord dan Chis Miller, pengarah filem-filem hebat seperti Cloudy with a Chance of Meatballs, 21 Jump Street, 22 Jump Street, and The LEGO Movie
Selain daripada filem ini, Lucasfilm juga merancang untuk menghasilkan beberapa filem spinoff lain seperti Yoda, Boba Fett, dan Kenboi


Frank Grillo & Mel Gibson Bintangi Filem ‘Time-Loop’ Boss Level

Pelakon filem aksi, Frank Grillo dan Mel Gibson dilaporkan sedang dalam proses perbincangan untuk membintangi filem terbaru ala Groundhog Day yang berjudul Boss Level. Kedua-dua pelakon terbabit akan bersama-sama pengarah filem The A-Team, Joe Carnahan untuk terlibat dalam pengambaran filem aksi thriller itu.

Menurut laporan laman web Deadline, filem Boss Level akan mengisahkan Roy (lakonan Frank Grillo), seorang bekas veteren tentera elit di Vietnam yang terperangkap dalam masa yang berulang-ulang (time loop). Roy terpaksa mencari individu yang bertanggungjawab menyebabkan time-loop tersebut bagi menghentikan keseksaan yang dihadapi olehnya akibat terperangkap dalam ulangan masa.

Boss Level diterbitkan oleh Randall Emmett, George Furla, Lorenzo di Bonaventura dan Mark Vahradian. Setakat ini tiada tarikh rasmi tayangan filem berkenaan diumumkan.


“The Devil Judge” Capai Rating Tertinggi Setakat Ini

Rating drama The Devil Judge meningkat ke tahap tertinggi malam semalam.

Menurut Nielsen Korea (via Soompi), episod terbaru drama tvN itu telah merekodkan purata rating sebanyak 6.9 peratus, sekaligus menduduki tempat pertama dalam slot waktunya di semua saluran kabel, dan mencipta rekod peribadi drama tersebut.

Sementara itu, dengan tinggal hanya satu episod sahaja lagi, drama JTBC Nevertheless menyaksikan peningkatan rating menjelang siri ‘finale’nya. Episod terbaru drama itu telah merekodkan purata rating sebanyak 1.4 peratus.

Drama romantik terbaru MBC Check Out the Event, yang dibintangi anggota Girl’s Day, Minah dan Kwon Hwa Woon, telah membuka siarannya dengan mencatatkan purata rating sebanyak 1.0 peratus.

Akhir sekali, drama KBS 2TV Revolutionary Sisters meneruskan penguasaannya sebagai program yang ramai penonton pada hari Sabtu dengan mencatatkan rating sebanyak 28.2 peratus.


Netflix Melancarkan Rancangan Komedi Tempatan Pertama Dari Asia Tenggara

Peneraju utama perkhidmatan hiburan internet, Netflix, akan melancarkan rancangan komedi tempatan pertama dari Asia Tenggara menampilkan pelawak terkenal, Harith Iskandar pada 19 Jan ini.

Netflix menerusi kenyataan berkata rancangan ‘I Told You So’ yang bersiaran selama sejam itu menyentuh pelbagai topik termasuk kekeluargaan, pengalaman janggal pasangan sedang bercinta, sosial dan kebudayaan yang sering dialami masyarakat di Malaysia dan Singapura.

Ketua Rancangan Asli Antarabangsa – Asia Netflix Erika North berkata sejak dilancarkan pada 2016, pihaknya telah memperluaskan program rancangan antarabangsa dari Asia dan sedang menghasilkan rancangan original di lebih 15 negara serantau termasuk Jepun, Korea Selatan, India dan Thailand pada tahun ini.

“Kami berasa teruja kerana dapat mempersembahkan rancangan komedi istimewa Asia yang terbaharu kepada peminat selain memperkenalkan bakat terhebat tempatan seperti Harith kepada penonton kami di seluruh dunia.

“Kami mempunyai kepercayaan penuh pada pencerita dan cerita-cerita menarik yang merentasi sempadan dengan memberikan mereka kebebasan untuk berkarya dan menyediakan sebuah platform bagi mempersembahkan hasil karya itu,” katanya.

Selain Harith, Netflix turut menampilkan persembahan pelawak dari Singapura, Fakkah Fuzz serta pelawak Malaysia Kavin Jay masing-masing menerusi rancangan ‘Almost Banned’ dan ‘Everybody Calm Down!’ pada 26 Jan dan 2 Feb depan.


James Cameron Mahu Reboot Francais “Terminator”

Terminator merupakan antara francais aksi yang pernah popular suatu ketika dahulu.

Namun, cubaannya untuk bangkit pada 2019 menerusi filem Terminator: Dark Fate menemui kegagalan apabila filem itu hanya mampu mengutip AS$261.1 juta dolar berbanding kos pembikinan sekitar AS$185–196 juta.

Semasa penampilannya dalam podsiar Smartless (via IGN), pengarah James Cameron telah menyatakan hasratnya untuk menghasilkan semula filem Terminator.

Pengarah itu telah membincangkan semua perkara termasuk kecerdasan buatan yang membawanya kepada topik Terminator di mana dia akui pernah terfikir untuk melancarkan semula francais itu.

Bagaimanapun, hasratnya itu masih lagi dalam proses perbincangan, dan tiada apa yang diputuskan buat masa ini.

Selain itu, Cameron juga membincangkan minatnya untuk meneroka fungsi AI Terminator di layar perak, berbanding sifat ganas robot itu.

“Jika saya hasilkan sebuah filem Terminator dan mungkin cuba untuk melancarkan semula francais itu, yang mana masih dalam perbincangan tetapi masih tiada apa yang diputuskan, saya mungkin mengetengahkan sudut AI itu sendiri berbanding robot jahat yang menggila,” katanya.

Filem terakhir francais Terminator yang diarahkan oleh Cameron adalah Terminator 2: Judgement Day. Dia tidak terlibat secara langsung dalam tiga sekuel seterusnya tetapi kembali sebagai penerbit untuk Terminator: Dark Fate.

“Filem itu boleh berjaya sekirannya Linda terlibat di dalamnya. Saya rasa ia boleh berjaya dengan penglibatan Arnold”

“Tetapi apabila anda meletakkan Linda dan Arnold di dalamnya, anda tahu bahawa Linda berusia 60-an dan Arnold sekitar 70-an, Ia bukan lagi filem Terminator anda, ia juga bukan filem Terminator ayah anda, tetapi Terminator atuk anda,” tambahnya.

Walaupun Terminator: Dark Fate menerima ulasan positif dari pengkritik, kegagalan komersial filem itu sehingga dilabel ‘box office bomb’ menyebabkan masa depan francais Terminator menjadi tanda tanya.


Kim Tae Ri Dirasuki Semangat Jahat Dalam Gambar Terbaru “Revenant”

SBS telah mengeluarkan gambar terbaru siri Jumaat-Sabtu yang akan datang, Revenant, yang memaparkan transformasi ketara Kim Tae Ri.

Revenant ditulis oleh penulis skrip terkenal Kim Eun Hee, dan ia merupakan siri misteri thriller di mana seorang wanita yang dirasuk roh jahat dan seorang lelaki yang dapat melihat roh jahat, dan menggali kematian misteri yang melibatkan lima objek suci.

Kim Tae Ri memainkan watak Goo San Young, seorang pekerja sambilan pada siang hari dan pelajar pada waktu malam. Dia meneruskan kehidupan dengan keazaman walaupun realitinya yang keras, melakukan yang terbaik untuk mengatasi semua cabaran. Tetapi suatu hari, selepas menerima objek yang tidak sepatutnya diterima, dia secara beransur-ansur dimakan oleh roh jahat.

anda boleh lihat gambar terbaru Revenant dibawah:

Sementar itu, teaser Revenant itu dikeluarkan. Teaser yang menakutkan bermula dengan Goo San Young bercakap, “Di luar pintu ini adalah dunia yang berbeza. Apabila kamu membuka pintu ini, ada roh jahat.”

Suasana misteri bertukar menakutkan apabila Goo San Young diberikan barangan misteri milik bapanya yang telah meninggal dunia yang tidak sepatutnya dia terima, kerana ia mengubah pandangannya dalam sekelip mata.

Kini dirasuk roh jahat mahu menusuk nafsu manusia, kes misteri terus timbul di sekitar Goo San Young. Satu-satunya orang yang dapat melihat semangat ini ialah profesor cerita rakyat Yeom Hae Sang, yang melakukan segala-galanya untuk menghalang keadaan daripada menjadi lebih teruk.

Tetapi manusia ternyata tidak dapat menandingi roh jahat ini yang dengan mahir menyalahgunakan psikologi manusia, kerana penggoda akhirnya berakhir dengan Yeom Hae Sang menjerit, “Tidak!”

Revenant akan ditayangkan pada 23 Jun ini.


Kutipan Spider-Man: Far From Home Kini Telah Mencecah $309 Juta

Filem terbaru Marvel, Spider-Man: Far From Home berjaya mencatatkan kutipan sebanyak $91 juta di pasaran domestik Amerika Syarikat sejak ia mula ditayangkan 2 Julai yang lalu.

Manakala untuk pasaran antarabangsa, filem tersebut mencatatkan kutipan sebanyak $218 juta dolar, menjadikan jumlah kutipan keseluruhan sebanyak $309 juta dolar. China menjadi penyumbang terbesar untuk pasaran antarabangsa dengan kutipan sebanyak $98 juta dolar.

Dengan prestasi memberangsangkan ini, Spider-Man: Far From Home dijangka mampu meraih $500 juta dolar menjelang hujung minggu ini.

Spider-Man: Far From Home ditetapkan selepas kejadian Avengers: Infinity War dan Avengers 4 yanga menyaksikan Peter Parker (Tom Hollad) menyertai rombongan sekolahnya iaitu ‘Midtown School of Science and Technology’ ke Eropah.

Diarahkan oleh Jon Watts serta ditulis oleh Chris McKenna dan Erik Sommers, Spider-Man: Far From Home turut dibintangi oleh Michael Keaton, Zendaya, Marisa Tomei, dan Jake Gyllenhaal yang akan membawakan karakter Mysterio.

Turut kembali dalam Marvel Cinematic Universe adalah Cobie Smulders yang akan membawakan watak sebagai ejen Maria Hill dan Samuel L. Jackson sebagai Nick Fury.

Spider-Man: Far From Home sedang ditayangkan dipawagam-pawagam tempatan.


Tonton Trailer Filem Perang Midway, Akan Ditayangkan November Ini

Bagi pengemar filem-filem perang, jangan lupa saksikan filem perang terbaru berjudul Midway. Filem ini dibawakan khas TGV Pictures dan akan ditayangkan dipawagam-pawagam tempatan pada 7 November ini.

Diarahan Roland Emmerich Midway berkisarkan tentang Pertempuran Midway diantara angkatan laut Jepun dan Amerika Syarikat, seperti yang diceritakan oleh para pemimpin dan pelayar yang bertempur di Teater Pasifik Perang Dunia Kedua.

Filem ini dibintangi Woody Harrelson, Luke Evans, Mandy Moore, Patrick Wilson, Ed Skrein dan ramai lagi.

Anda boleh saksikan trailer filem Midway dipemain video dibawah.


Disney Batal “Pirates of the Caribbean” Lakonan Margot Robbie

Margot Robbie telah mengesahkan bahawa perancangan untuk filem Pirates of the Caribbean, yang lebih berfokuskan pada watak wanita, telah dibatalkan di Disney.

Robbie memberitahu Vanity Fair bahawa dia telah lama membangunkan filem Pirates of the Caribbean yang baharu, tetapi projek itu tidak sembat berlayar di lautan kerana Disney memutuskan untuk tidak meneruskan projeknya itu.

“Kami mempunyai idea dan kami sedang membangunkannya untuk seketika, sejak dahulu lagi, untuk mempunyai lebih banyak watak yang diketuai oleh wanita – tidak sepenuhnya diterajui oleh wanita, tetapi hanya jenis cerita yang berbeza – yang kami fikir akan sangat hebat,” jelas Robbie.

“Tetapi saya rasa mereka tidak mahu melakukannya.”

Pada 2020 yang lalu, telah diumumkan bahawa Robbie akan menjadi bintang utama dalam filem Pirates of the Caribbean baharu yang ditulis oleh penulis skrip Birds of Prey, Christina Hodson.

Filem yang diterajui Robbie itu tidak bertujuan untuk dijadikan spin-off francais popular Pirates of the Caribbean, sebaliknya lebih kepada jalan cerita asli dengan watak baharu.


Trailer Kingsman 2: The Golden Circle


The Hunger Games: Mockingjay – Part 2 Official Trailer

Genre: Aksi / Perang / Sains Fiksyen

Penulis Skrip: Danny Strong, Peter Craig

Pelakon: Jennifer Lawrence, Josh Hutcherson, Liam Hemsworth, Woody Harrelson, Elizabeth Banks, Julianne Moore, Sam Claflin, Jena Malone, Willow Shields, Natalie Dormer, Robert Knepper, Philip Seymour Hoffman


Doctor Strange Bakal Mendapat Sekuel

Doctor Strange merupakan antara adiwira yang telah menjadi mangsa Thanos dalam filem Avengers: Infinity War. Walaupun beberapa adiwira seperti Spider-Man dan Guardians of the Galaxy dijangka akan kembali dihidupkan dalam filem Avengers 4 berdasarkan perancangan filem-filem mereka akan datang, Status Doctor Strange dilihat tergantung dalam filem tersebut kerana tiadanya perancangan untuk hasilkan Doctor Strange 2 oleh pihak Marvel Studios.

Bagaimanapun dalam temuramah terbaru, Presiden Marvel Studios iaitu Kevin Fiege mendedahkan, mereka tetap akan menghasilkan filem kedua Doctor Strange walaupun ia mengambil masa yang lama.

“[Doctor] Strange, you know, whenever we do another Strange one, which we will do, it will be a number of years from the first Strange, and yet he’s a very big part of Infinity War.”

Dijangkakan penonton tidak akan dapat menyaksikan filem kedua Doctor Strange sehingga tahun 2020 atau 2021, tetapi jangan khuatir, penonton mungkin dapat melihat aksinya dalam filem-filem Marvel akan datang, paling hampir adalah Avengers 4 yang mana watak tersebut mungkin dapat dihidupkan kembali berdasarkan perancangan filem keduanya oleh Marvel.


Ji Jin Hee Dalam Rundingan Untuk Bintangi Drama Adaptasi Novel Misteri Jepun, “Birth of a Tragedy”

Ji Jin Hee mungkin kembali ke skrin kecil.

Pada 21 Disember, laman DongA.com (via Soompi) melaporkan bahawa Ji Jin Hee sedang dalam rundingan untuk bintangi drama adapatasi novel Jepun berjudul The Tragedy of One (Ichi No Nigeki dalam bahasa Jepun).

The Tragedy of One (Ichi No Nigeki

Aktor tersebut ditawarkan peranan utama, dan agensinya mengesahkah bahawa “dia telah menerima tawaran berlakon, dan secara positif menilitinya.”

“The Tragedy of One” adalah novel misteri mengenai tragedi yang berlaku antara dua keluarga apabila watak utama, yang merupakan detektif akhirnya menjadi pihak ketiga yang memberikan alibi kepada suspek utama polis. Tajuk kerja untuk adaptasi drama Korea adalah “Birth of a Tragedy.”

tvN dilaporkan menjadi calon yang kuat untuk hak penyiaran drama. Ji Jin Hee sebelum ini membintangi remake rancangan Amerika Designated Survivor untuk tvN. Awal tahun ini, pelakon itu juga disahkan akan membintangi remake drama BBC Undercover untuk JTBC, yang akan ditayangkan pada tahun 2021.


Taika Waititi Pengarah Baru Guardians of the Galaxy Vol. 3?

Pemecatan James Gunn oleh Disney dari kerusi pengarahan filem ketiga Guardians of the Galaxy telah menimbulkan pelbagai spekulasi tentang filem adiwira Marvel itu.

Terbaru, portal The Hollywood Reporter (THR) melaporkan pihak Disney dan Marvel Studios telah menarik balik filem berkenaan dari jadual tayangan filem iaitu pada May 2020. Selain itu juga, mereka turut melepaskan sementara krew produksi dan juga para pelakon utamanya sehingga jadual penggambaran ditetapkan semula.

Pra-produksi filem Guardians of the Galaxy Vol. 3 telahpun bermula dan filem itu sepatutnya memulakan penggambarannya pada 2019.

Guardians of the Galaxy Vol. 3

THR juga turut mendedahkan bahawa pihak Marvel telah bertemu dengan pengarah filem Thor: Ragnarok, Taika Waititi. Bagaimanapun tidak dapat dipastikan sama ada Taika Waititi adalah calon untuk menggantikan tempat James Gunn.

Kepada peminat-peminat filem Guardians of the Galaxy, apakah pendapat anda tentang penangguhan penggambaran filem berkenaan dan siapakah pengarah yang layak menggantikan tempat James Gunn. Kongsikan diruangan komen.


Lee Da Hee Mengalami Kecederaan Di Set Penggambaran “Island”

Pelakon Lee Da Hee dilaporkan mengalami kecederaan semasa menjalani penggambaran drama terbaru OCN, Island.

Menurut laporan media, Lee Da Hee mengalami kecederaan di leher semasa merakam salah satu adegan aksi dalam drama akan datang. Dia segera di bawa ke hospital untuk pemeriksaan. Dalam satu kenyaatan yang dikeluarkan agensinya, Studio Santa Claus, “kecederaannya tidak begitu serius dan dia kini menerima rawatan pesakit luar.”

Island adalah drama eksorsisme fantasi berdasarkan webtoon dengan judul yang sama. Ini akan menceritakan kisah Pan, yang memerlukan seorang wanita untuk mengakhiri kehidupannya yang disumpah, dan Won Mi Ho, anak perempuan keluarga kaya yang menjadi sasaran goblin.

Kedua-duanya disertai oleh paderi exorcist John yang dihantui rasa bersalah kerana tidak dapat melindungi seorang gadis. Di pulau yang memiliki kegelapan yang jahat disebalik keindahannya, ketiga-tiga watak itu perlu bersatu dan mengumpulkan kekuatan mereka untuk saling melindungi.

Lee Da Hee memainkan peranan utama sebagai Won Mi-Ho disamping Kim Nam-Gi, Cha Eun-Woo dan Sung Joon.


Elizabeth Tan Ingin Beri Tumpuan Dalam Bidang Lakonan

Penyanyi dan pelakon Elizabeth Tan memberitahu dia mahu memperlahankan kerjaya nyanyiannya bagi memberi tumpuan kepada bidang lakonan pula.

Untuk membuktikan dirinya serius terhadap bidang lakonan, Elizabeth atau lebih mesra dengan panggilan Lizzy sanggup menolak banyak tawaran nyanyian sejak bulan Jun yang lalu.

“Lizzy memang rancak terima tawaran menyanyi dari pelbagai pihak, tetapi saya banyak tolak ‘show’ bermula Jun lalu semata-mata nak terlibat dalam drama dan filem, barulah mereka percaya. Walaupun tawaran menyanyi menjanjikan bayaran yang agak tinggi, namun Lizzy tidak pernah menyesal tolak kerana sudah buat ketetapan dalam diri untuk lakonan benda yang Lizzy lebih minat,” – Elizabeth Tan

Penyanyi “Knock Knock” ini mula menceburkan diri dalam bidang lakonan menerusi filem sulungnya “Usop Wilcha Menghonjang Makhluk Muzium” yang mana dia diberi kepercayaan untuk menggalas watak utama.

Selepas itu, Lizzy banyak tampil dalam drama antaranya “My Darling Inspektor Daniel”, “Gerak Khas”, “The Berlian Job” dan banyak lagi.

Tambahnya lagi, dia juga kini dalam perancangan untuk memasuki kelas lakonan secepat mungkin bagi menambah ilmu lakonan seperti memperbaiki kualiti lakonan.

Selain mahu memperbaiki lakonan, artis berusia 24 tahun ini juga mahu menguasai Bahasa Melayu dengan lebih baik kerana walaupun dia tidak pelat ketika bertutur, tetapi mengakui kadang-kala dia terbalikkan ayat-ayat tanpa disedari.

Walaupun dia kini fokus pada bidang lakonan, namun Lizzy tidak akan tinggalkan dunia muzik.

Dalam perkembangan lain, Lizzy bakal masuk ke set penggambaran filem terbarunya berjudul “Buskers” tidak lama lagi.


Brie Larson Mahu Sertai Star Wars Yang Akan Dibangunkan Kevin Feige

Berita mengenai penglibatan bos Marvel Studios, Kevin Feige dalam projek terbaru Star Wars segera mendapat perhatian peminat. Tak kurang daripada itu, beberapa bintang dari filem Marvel turut menyatakan hasrat untuk menjadi sebahagian dari projek usahasama Feige dan presiden Lucasfilm, Kathleen Kennedy.

Antara yang memberi ‘respond’ adalah pelakon filem Captain Marvel, Brie Larson. Dia telah memuatnaik sekeping gambar cosplay bersama satu lagi karakter Star Wars iaitu C3PO dilaman Twitter miliknya dengan ‘caption’ berbunyi “Did someone say Star Wars?!”.

Larson memuatnaik gambar tersebut selepas terdapat ura-ura yang mengatakan bahawa Fiege ingin membawa masuk salah seorang bintang Marvel Cinematic Universe dalam trilogi terbaru Star Wars.

Did someone say Star Wars?! pic.twitter.com/e6vVm5wW2p
— Brie Larson (@brielarson) September 27, 2019

Bagaimanapun, perkongsiannya itu tidak disenangi peminat-peminat Star Wars, dan berharap dia tidak akan menyertai francais tersebut.

Berbeza pula dengan Chris Evans. Apabila laman Collider mengeluarkan soalan mengenai aktor yang peminat ingin lihat dalam filem terbaru Star Wars, Evans terus menawarkan diri, dan ‘respond’ yang diterima dari para peminat sangat positif yang mana rata-rata peminat mahu melihat bintang Captain America itu muncul dalam filem Star Wars akan datang.

Setakat ini, perancangan trilogi terbaru Star Wars masih belum didedahkan Disney dan Lucasfilm. Penglibatan Fiege dalam projek terbaru ini sekadar kerjasama perniagaan dan tidak bermakna Fiege akan mengambil alih tampuk pengurusan Lucasfilms dari Kathleen Kennedy.

Yang pasti filem-filem Star Wars akan datang tidak lagi berkisarkan tentang keluarga Skywalker dan tidak akan melibatkan karakter-karakter asal. Apapun kita nantikan perkembangan mengenai projek Star Wars ini dimasa akan datang.

Tetapi sebelum itu, kami ingin bertanya kepada peminat di luarsana. Diantara “Captain Marvel” dan “Captain America”, yang manakah paling layak untuk muncul dalam filem Star Wars akan? kongsikan pendapat anda.


Johnny Depp Mungkin Kembali Sebagai Captain Jack Sparrow??

Seperti yang peminat tahu, krisis rumah tangga diantara Johnny Depp dan Amber Heard menjadi salah satu faktor kenapa aktor berbakat itu dipinggirkan Disney untuk terus memainkan wataknya sebagai Captain Jack Sparrow dalam filem Pirates of the Caribbean seterusnya.

Namun, selepas kebenaran terbongkar, Depp dilihat berpeluang untuk kembali meneruskan wataknya dalam filem akan datang. Menurut beberapa sumber antarabangsa, Disney dikatakan sedang mempertimbangkan cadangan untuk membawa kembali Johnny Depp ke francais Pirates of the Caribbean.

Walaupun masih diperingkat ‘khabar angin’, sudah tentu peminat teruja dengan berita kepulangan Depp sebagai Jack Sparrow. Rata-rata peminat sebelum ini telah meluahkan rasa kecewa selepas mengentahui Disney ingin menghasilkan semula francais dengan membawa masuk pelakon baru, menggantikan Johnny Depp. Antara pelakon yang diura-ura akan mengambilalih watak Jack Sparrow adalah Zac Efron.

Johnny Depp sememangnya tidak asing dalam francais Pirates of the Caribbean. Kemunculannya dalam lima filem telah banyak membantu memberi pulangan besar kepada Disney dengan kutipan keseluruhan melebihi $4.5 billion dolar seluruh dunia. Walaupun Disney pernah menyatakan bahawa mereka dapat berjimat $90 juta jika tidak melibatkan Johnny Depp, hakikatnya aktor tersebut adalah ‘pelaris’ yang mampu menarik penonton menyaksikan filem-filem lakonannya dipanggung-panggung wayang.

Jadi kepada para peminat Johnny Depp, adakah anda mahu aktor tersebut terus berada dalam francais Pirates of the Caribbean? kongsikan pendapat anda.


Warner Bros. Kutip $ 5 Billion Seluruh Dunia

Warner Bros. Pictures terus mencipta pencapaian yang cukup memberangsangkan apabila berjaya mengutip lebih $5 billion hasil tayang filem-filem mereka seluruh dunia. Pencapaian Warner Bros, ini diumumkan oleh Sue Kroll, President, Worldwide Marketing and Distribution, Warner Bros. Pictures.

Tahun lepas, mereka berjaya mengumpul sejumlah $4 billion hasil dari tayangan filem-filem mereka.

Antara penyumbang terbesar Warner Bros. adalah Kong: Skull Island, Wonder Woman, Dunkirk, IT dan filem superhero terbaru DC, Justice League. Filem-filem berkenaan telah mengutip lebih $500 juta kutipan tiket seluruh dunia. Manakala The LEGO Batman Movie, Annabelle: Creation dan Blade Runner 2049 mengutip lebih $250 juta seluruh dunia.

Menurut Kroll dalam kenyataannya itu, kejayaan ini adalah hasil kerjasama semua pihak termasuk pembikin filem dan juga pelakon-pelakon filem.

“We are thrilled to reach this extraordinary benchmark as we come to the end of an amazing, record-setting year. Surpassing five billiondollars in a single year can only happen with an incredible level of hard work across all theatricaldivisions, as well as the invaluable contributions of the many talented filmmakers and actors with whom we are so fortunate to collaborate. Congratulations to everyone who shares in this success.”

Sehingga hari ini, sebanyak 17 filem dikeluarkan oleh Warner Bros. Pictures, Wonder Woman menduduk tangga teratas dengan mengutip lebih $800 juta seluruh dunia diikuti filem It yang mengutip hampir $700 juta.


MORTAL KOMBAT: Ryan Reynolds Mahu Bawa Watak Johnny Cage?

Babak terakhir Mortal Kombat mengesahkan perancangan untuk memperkenalkan Johnny Cage dalam sekuel yang mungkin berpotensi (jika filem ini menunjukkan prestasi baik di pentas box office). Banyak peminat percaya Ryan Reynolds adalah pelakon yang sesuai untuk menghidupkan watak bintang Hollywood Mortal Kombat di layar perak.

Sudah tentu, terdapat khabar angin yang mengatakan bahawa bintang Deadpool itu kini sedang dalam perbincangan untuk memainkan peranan Cage dalam sekuel Mortal Kombat II, dan Reynolds, seperti kebiasaannya, akan memberi respon terhadap segala khabar angin yang mengaitkannya dengan gaya yang cukup lucu.

Menerusi perkongsian di laman Twitter, Reynolds telah kongsikan gambar ala permainan video yang menampilkan dirinya sebagai Johnny Cage. Reynolds sempat mengambil kesempatan dengan mempromosikan Mint Mobile, syarikat yang menyediakan perkhidmatan rangkaian selular di Amerika Syarikat.

What do I do with casting rumors and wireless competitors upset that @usnews just named @Mintmobile 2021's best cell phone plan?Finish ‘em!! pic.twitter.com/RlAVA8iAzq— Ryan Reynolds (@VancityReynolds) April 28, 2021

Apapun, perkongsian Reynolds sekadar membalas khabar angin peminat, dan sudah tentu ia bukanlah pengesahan dari pelakon itu sendiri. Tambahan pula, perkongsiannya itu lebih kepada pengiklanan. Ya atau tidak, bergantung pada tawaran dan keputusan pelakon itu sendiri.

Buat masa ini calon untuk memainkan watak Johnny Cage masih belum diketahui, tetapi sudah ada yang menawarkan diri mereka, salah seorangnya bintang WWE The Miz.

No Johnny Cage? I AM the special effects. Let me do the casting for you. Say cheese #MortalKombat @MKMovie @noobde pic.twitter.com/XV515B6ybA— The Miz (@mikethemiz) April 23, 2021
Mortal Kombat kini sedang ditayangkan di pawagam tempatan.


Bintang “She-Hulk” Tatiana Maslany Berkata, Mereka Turut Merakamkan ‘Penamat Yang Lebih Serius’

She-Hulk: Attorney at Law telah menamatkan musim pertamanya, dan ramai peminat terkejut dengan cara siri itu berakhir dimana ia benar-benar melangkaui ‘fourth-wall’ dan membawa meta humor ke tahap yang baharu.

Episod terakhir menyaksikan Jen Walters berhadapan dengan HulkKing (Todd Phelps) dan kumpulan Intelligencia-nya, yang sedang mengadakan mesyuarat di rumah persinggahan Emil Blonsky.

Apabila Phelps mencucuk sebahagian daripada darah Jen dan berubah, Titania dan Incredible Hulk tiba di tempat kejadian, dan pentas akhirnya disediakan untuk kesimpulan yang penuh aksi.

Pada saat ini, Jen memutuskan bahawa dia tidak mahu pengakhiran yang boleh diramal, dan dua lalu memecahkan dinding keempat dengan betul-betul memanjat skrin menu Disney+ dan menuju ke bilik penulis Marvel Studios untuk mendesak penonton dengan Kevin Feige… hanya untuk mengetahui bahawa dalang di sebalik MCU sebenarnya adalah kecerdasan buatan yang dikenali sebagai Knowledge Enhanced Visual Interconnectivity Nexus (atau, K.E.V.I.N.)

Selepas meminta pengakhiran yang lebih sesuai dengan nada persembahan, Jen diberi pelepasan yang lebih menggembirakan dengan perjumpaan keluarga yang melibatkan Matt Murdock, Bruce dan anaknya, Skaar.

Bercakap kepada EW, bintang utama Tatiana Maslany mendedahkan bahawa, pengakhiran ‘yang lebih serius’ sebenarnya telah dirakam.

“[Ketua penulis] Jessica [Gao] dan saya banyak bercakap tentang babak penamat, kerana ia boleh berlaku dalam pelbagai cara,” katanya kepada EW.

“Jess berkata bahawa terdapat kira-kira 20 versi. Saya tidak pernah melihat 18 daripada versi itu, tetapi saya melihat dua: satu yang kami gunakan dan kemudian satu yang kami rakam sebelumnya.”

Maslany tidak berkongsi banyak butiran tentang babak yang dibatalkan, tetapi Jen dikatakan berada dalam bentuk She-Hulk dengan lebih lama, jadi ada kemungkinan ia menampilkan aksi-aksi hebat.

“Ia sepatutnya lebih banyak She-Hulk, jadi ia terlalu mahal. Dan mereka mempunyai strategi yang berbeza untuknya.”

She-Hulk: Attorney at Law kini boleh distrim di Disney+ Hotstar


Nabil Ahmad Bertukar Kerjaya

Pelakon, pelawak dan pengacara popular Nabil Ahmad memberitahu dia sudah tidak lagi mahu bertanding atau turut serta dalam program berbentuk pertandingan lawak, sebaliknya ingin memberi tumpuan kepada kerjaya mengacara dan melakukan kerja di belakang tabir.

“Saya nak buat sesuatu yang baru. Cuba kerja belakang tabir dan buat skrip. Saya mahu orang tengok kebolehan lain yang saya ada.
“Ada banyak cara nak kembangkan idea pelawak. Kini saya suka tulis skrip dan tengok orang lain keluarkan lawak saya,” – Nabil Ahmad

Nabil yang sudah sembilan tahun bergelar pelawak sejak menjuarai program “Raja Lawak” pada tahun 2004, berkata dia tidak mahu memalukan dirinya sendiri dengan bersaing dengan pelawak baru yang mempunyai pengikut mereka yang tersendiri.

Tambah pelakon berusia 34 tahun itu lagi, sebagai pelawak dia perlu tahu batasan waktu dan mengapa dia perlu merendahkan maruah dirinya untuk bersaing dengan pelawak baru.

Dalam pada itu, Nabil kini mempunyai syarikat produksi sendiri iaitu Nabil Production Sdn Bhd yang mana dia bakal menerbitkan sebuah sitkom berjudul “Bas Stop” yang akan mula ditayangkan pada 1 Jun depan di Astro Warna.

Menurut Nabil, sitkom tersebut dihasilkan untuk mengembalikan fenomena sitkom “Pi Mai Pi Mai Tang Tu” yang pernah popular satu ketika dahulu.

Sitkom “Bas Stop” akan dibintangi oleh Sherry Alhadad, Abby Yus, Angah Raja Lawak dan Ippo Hafiz.